SPS priedas Nr. 10

### **TIEKĖJŲ KVALIFIKACIJOS REIKALAVIMAI**

| **Eil. Nr.** | **Kvalifikacijos reikalavimai** | **Patvirtinančių dokumentų sąrašas** |
| --- | --- | --- |
| ***Reikalavimai dėl teisės verstis veikla*** | | |
| 1. | Tiekėjas, tiekėjų grupės partneriai kartu turi turėti teisę Lietuvos Respublikos įstatymų ir kitų teisės aktų nustatyta tvarka būti ypatingo statinio statybos rangovu.  Jis turi būti atestuotas:  statinių kategorijos „Ypatingi statiniai“[[1]](#footnote-1);  statinių grupės „Susisiekimo komunikacijų statiniai“ pogrupyje „Keliai", statinių grupės „Kiti inžineriniai statiniai“ pogrupyje "Kiti transporto statiniai".  statybos darbų sritys: bendrieji statybos darbai: 1) žemės darbai (statybos sklypo reljefo tvarkymas, iškasų, tranšėjų kasimas ir užpylimas; pylimų supylimas; kanalų ir griovių kasimas bei jų tvirtinimas; kasimo ir užpylimo darbai sausinimo ir drėkinimo sistemoms įrengti); 2) statybinių konstrukcijų (betono, gelžbetonio, metalo) statyba ir montavimas; hidroizoliacija. | Perkančioji organizacija naudodamasi viešosios įstaigos  Statybos sektoriaus vystymo agentūros (<https://www.ssva.lt> toliau - SSVA) duomenų registrais, patikrins atitiktį nustatytam reikalavimui.  Jeigu Europos Sąjungos valstybės narės, Šveicarijos Konfederacijos arba valstybės, pasirašiusios Europos ekonominės erdvės sutartį, tiekėjas, kurio pasiūlymas yra ekonomiškai naudingiausias, negali pateikti teisės pripažinimo pažymos, galiojusios paskutinę pasiūlymų pateikimo termino dieną, tuomet jis pateikia kitus dokumentus, kurie įrodo, kad paskutinę pasiūlymų pateikimo termino dieną tiekėjas buvo kvalifikuotas pagal šį reikalavimą (pvz. to tiekėjo kilmės šalyje išduotą kvalifikacijos atestatą atitinkamai veiklai) ir dokumentus, įrodančius, jog dar nepasibaigus pasiūlymų pateikimo terminui jis kreipėsi į SSVA dėl teisės pripažinimo pažymos gavimo. Tokiu atveju teisės pripažinimo pažymą, išduotą SSVA, tiekėjas privalės pateikti per 10 darbo dienų nuo rangos sutarties pasirašymo. To nepadarius, bus laikoma, kad tiekėjas atsisakė sudaryti sutartį. |
| * Europos Sąjungos valstybės narės, Šveicarijos Konfederacijos arba valstybės, pasirašiusios Europos ekonominės erdvės sutartį, juridiniai asmenys ar kitos užsienio organizacijos, juridinio asmens ar kitos užsienio organizacijos padaliniai turi teisę būti ypatingųjų statinių statybos rangovas, pripažinus jų kilmės valstybėje turimą teisę užsiimti analogiškų statinių statybos veikla. * Jeigu pasiūlymą teikia jungtinės veiklos sutarties pagrindu veikianti ūkio subjektų grupė, tuomet šį reikalavimą turi atitikti kiekvienas ūkio subjektų grupės narys (-iai), pagal jų prisiimamus įsipareigojimus pirkimo sutarčiai vykdyti.  Šio punkto reikalavimą turi atitikti visi partneriai kartu. * Tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys atliks darbus, kuriems reikia jų pajėgumų. * Subtiekėjai, kuriuos tiekėjas pasitelks pirkimo sutarties vykdymui (kurių pajėgumais tiekėjas nesiremia, kad atitiktų pirkimo dokumentuose nustatytus kvalifikacijos reikalavimus), privalo turėti teisę verstis šiame punkte numatyta veikla, kuriai jis pasitelkiamas.   Tiekėjas įsipareigoja, jog pirkimo sutartį vykdys tik tokią teisę turintys asmenys, ir Perkančiajai organizacijai pareikalavus, tiekėjas turės pateikti dokumentus, įrodančius subtiekėjo teisę verstis atitinkama veikla, kuriai jis pasitelkiamas. | | |
| ***Techninio ir profesinio pajėgumo reikalavimai*** | | |
| 2. | Tiekėjas (ar jungtinės veiklos sutarties pagrindu veikiančios tiekėjų grupės partneriai kartu) per paskutinius 5 metus iki pasiūlymo pateikimo termino pabaigos pagal vieną ar daugiau sutartį (-čių) **savo jėgomis** yra atlikęs (-ę) **statybos darbų (naujos statybos ir/arba rekonstrukcijos ir/arba kapitalinio remonto) ypatingų statinių grupei priskiriamuose statiniuose (užsienio lygiaverčiuose statiniuose**):   * valstybinės reikšmės keliuose[[2]](#footnote-2), (magistraliniuose ar (ir) krašto, ar (ir) rajoniniuose keliuose) arba (ir) * miestų, miestelių gatvėse su indeksu A ar (ir) B, ar (ir) C (greito eismo ar (ir) pagrindinės, ar (ir) aptarnaujančios gatvės[[3]](#footnote-3)) ar (ir) jų sankryžose, arba (ir) * oro uostų (aerodromų) statiniuose – oro uostų (aerodromų) kilimo ir tūpimo ar (ir) riedėjimo takuose, ar (ir) peronuose, ar (ir) orlaivių stovėjimo ir specialiose aikštelėse, arba (ir) * ypatinguose transporto statiniuose (tiltuose ar (ir) viadukuose, ar (ir) tuneliuose, ar (ir) estakadose), esančiuose ypatingų statinių grupėje „Susisiekimo komunikacijos“*–*   kurių vertė turi būti ne mažesnė kaip:  **540 000,00 Eur be PVM.** | 1. Per paskutinius 5 metus iki pasiūlymų pateikimo termino pabaigos arba per laiką nuo įregistravimo dienos (jeigu veikla vykdyta mažiau nei 5 metus iki pasiūlymų pateikimo termino pabaigos) ypatingų statinių grupei priskiriamuose statiniuose (užsienio lygiaverčiuose statiniuose) tinkamai įvykdytų arba vykdomų darbų (sutarčių) sąrašas (**SPS Priedas Nr. 13**).  2. **Užsakovų** (tiek viešųjų, tiek privačiųjų) **pažymos** **apie tai**, **kad** svarbiausių\* statybos **darbų** **atlikimas ir galutiniai rezultatai buvo** **tinkami**. Pažymose turi būti nurodyta:   * darbų atlikimo vieta, * atliktų darbų vertė (be PVM), * darbų vykdymo pradžios ir pabaigos datos, * informacija apie tai, kad svarbiausi darbai buvo atlikti tinkamai t.y. pagal galiojančių teisės aktų, reglamentuojančių darbų atlikimą, reikalavimus ir yra užbaigti bei užsakovo priimti (t. y. pažymoje nurodyti, kad pasirašytas pripažinimo tinkamu naudoti aktas ir/arba statybos užbaigimo aktas ir/arba rangovo atliktų statybos darbų perdavimo statytojui (užsakovui) aktas ir/arba deklaracija apie statybos užbaigimą ir/arba kiti lygiaverčiai dokumentai);   3. Dokumentai, pagrindžiantys tiekėjo ar tiekėjų grupės partnerio dalyvavimo įvykdytoje (įvykdytose) sutartyje (sutartyse) dalį, t. y. darbų, kuriuos tiekėjas ar tiekėjų grupės partneris atliko **savo jėgomis** kaip tiekėjas, tiekėjų grupės partneris arba subrangovas, vertę (Tiekėjo ar tiekėjų grupės partnerio deklaracija apie darbų, kuriuos tiekėjas ar tiekėjų grupės partneris atliko **savo jėgomis** kaip tiekėjas, tiekėjų grupės partneris arba subrangovas, vertę ir (arba) užsakovų pažymos apie darbų, kuriuos tiekėjas ar tiekėjų grupės partneris atliko **savo jėgomis** kaip tiekėjas, tiekėjų grupės partneris arba subtiekėjas, vertę.)  4. Nurodant kaip patirtį įvykdytas ir (ar) vykdomas sutartis miestų, miestelių gatvėse su indeksu atitinkamai A ar (ir) B, ar (ir) C (greito eismo ar (ir) pagrindinės, ar (ir) aptarnaujančios gatvės), ar (ir) jų sankryžose (užsienio lygiaverčiuose statiniuose), pateikti statinio savininko išduotas pažymas ar kitą dokumentą apie gatvių priskyrimą šioms kategorijoms.  Viešųjų pirkimų komisija, vertindama tiekėjų pateiktą informaciją apie nurodytas sutartis ir tiekėjų **savo jėgomis** atliktų svarbiausių statybos darbų vertę, gali paprašyti kitų dokumentų, įrodančių pateiktą informaciją.  \*Svarbiausi statybos darbai suprantami kaip naujos statybos arba (ir) rekonstrukcijos, arba (ir) kapitalinio remonto darbai, atlikti šiame punkte įvardytuose statiniuose (kaip nurodyta stulpelyje ,,Klasifikacijos reikalavimai)‘‘. |
| * Jeigu pasiūlymą teikia jungtinės veiklos sutarties pagrindu veikiant ūkio subjektų grupė, tuomet reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama). * Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų; * Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju bus vertinami būtent konkretaus ūkio subjekto, dalyvaujančio viešajame pirkime, **savo jėgomis** atlikti svarbiausi statybos darbai, jų apimtis, vertė, o ne visas vykdytos sutarties objektas; * Jeigu kvalifikacijos reikalavimui pagrįsti naudojamos sutartys pradėtos vykdyti anksčiau nei per paskutinius 5 metus iki pasiūlymų pateikimo termino pabaigos, tačiau pabaigta vykdyti per paskutinius 5 metus iki pasiūlymų pateikimo termino pabaigos, tuomet bus vertinama tik ta **savo jėgomis** atliktų svarbiausių statybos darbų dalis, kuris buvo atlikta per pastaruosius 5 metus iki pasiūlymų pateikimo termino pabaigos. | | |
| 3. | **Pirkimo sutartį turi vykdyti kvalifikuoti specialistai:**  **3.1. ne mažiau, kaip 1 (vienas) specialistas**, kuriam suteikta teisė eiti ypatingojo statinio statybos vadovo pareigas statinių grupės Susisiekimo komunikacijų statiniai“ pogrupyje „Keliai", statinių grupės „Kiti inžineriniai statiniai“ pogrupyje "Kiti transporto statiniai";  **3.2. ne mažiau, kaip 1 (vienas) specialistas**, kuriam suteikta teisė eiti ypatingojo statinio projekto vadovo pareigas statinių grupės Susisiekimo komunikacijų statiniai“ pogrupyje „Keliai", statinių grupės „Kiti inžineriniai statiniai“ pogrupyje "Kiti transporto statiniai".  **3.3. ne mažiau, kaip 1 (vienas) specialistas**, kuriam suteikta teisė eiti ypatingojo statinio projekto vykdymo priežiūros vadovo pareigas statinių grupės Susisiekimo komunikacijų statiniai“ pogrupyje „Keliai", statinių grupės „Kiti inžineriniai statiniai“ pogrupyje "Kiti transporto statiniai".  ***Pastabos:***   1. *3.1-3.3 punktuose nurodytus*   *reikalavimus gali tenkinti tas pats specialistas, jeigu jo kvalifikacija atitinka nurodytus reikalavimus.*   1. *Jeigu tiekėjas neturi specialisto,*   *atitinkančio 3.1-3.3 punktuose nurodytų reikalavimų, tuomet galima siūlyti daugiau nei vieną specialistą, kurie tenkina šį reikalavimą kartu.*   1. *Jeigu pasiūlymą teikia ūkio subjektų*   *grupė – reikalavimą turi atitikti ūkio subjektų grupės nario(-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;*   1. *Tiekėjas gali remtis kitų ūkio subjektų*   *pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų;*   1. *Subtiekėjai – jei tiekėjas (jo*   *pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.* | 1. Statinio statybos techninės veiklos pagrindinių sričių vadovų sąrašas (**SPS Priedas Nr. 14**).  2. Perkančioji organizacija naudodamasi SSVA (<https://www.ssva.lt> ) duomenų registrais, patikrins atitiktį nustatytam reikalavimui.  3. Darbo arba kitos sutarties išrašas (ar kiti dokumentai, kuriuose nurodyta sutarties sudarymo data, darbdavio ir darbuotojo identifikavimo duomenys (darbdavio pavadinimas, darbuotojo vardas, pavardė, pagal sutartį nustatytos darbo funkcijos).  4. Jei pasitelkiamas specialistas (kvazisubtiekėjas) nėra tiekėjo ar ūkio subjekto, kurio pajėgumais tiekėjas remiasi, darbuotojas, turi būti pateikti dokumentai, įrodantys, kad laimėjimo atveju jis bus įdarbintas (ir specialisto sutikimas būti įdarbintam).  5. Jeigu dėl specialisto, kuris yra Europos Sąjungos valstybės narės, Šveicarijos konfederacijos arba valstybės, pasirašiusios Europos ekonominės erdvės sutartį, pilietis arba kitas fizinis asmuo, kuris naudojasi Europos Sąjungos teisės aktuose jam suteiktomis judėjimo valstybėse narėse teisėmis, kvalifikacijos pagrindimo pateikiama ne teisės pripažinimo pažyma, o kitas įrodantis dokumentas (pvz. minėto specialisto kilmės šalyje išduotas specialisto atestatas, įrodantis, kad jis paskutinę pasiūlymų pateikimo termino dieną buvo atitinkamai kvalifikuotas) ir dokumentai, įrodantys, jog dar nepasibaigus pasiūlymų pateikimo terminui specialistas kreipėsi į SSVA dėl teisės pripažinimo pažymos gavimo, tuomet teisės pripažinimo pažyma privalo būti pateikta per 10 darbo dienų nuo rangos sutarties pasirašymo. To nepadarius, bus laikoma, kad tiekėjas atsisakė sudaryti sutartį. |

1. Lietuvos Respublikos statybos įstatymo 18 str. 2 dalis. [↑](#footnote-ref-1)
2. Lietuvos Respublikos Vyriausybės 1999 m. birželio 9 d. nutarimas Nr. 757 „Dėl valstybinės reikšmės automobilių kelių sąrašo patvirtinimo“. [↑](#footnote-ref-2)
3. Vadovaujamasi Lietuvos Respublikos aplinkos ministro 2014 m. birželio 17 d. įsakymu Nr. D1-533 „Dėl statybos techninio reglamento STR 2.06.04:2014 „Gatvės ir vietinės reikšmės keliai. Bendrieji reikalavimai“ patvirtinimo“. [↑](#footnote-ref-3)