Sutarties projektas

**VIEŠOJO PIRKIMO SUTARTIS, KURIA ĮSIGYJAMI STATYBOS DARBAI KARTU SU PROJEKTO PARENGIMU IR PRIEŽIŪRA**

Akcinė bendrovė Via Lietuva, juridinio asmens kodas 188710638, kurios registruota buveinė yra Kauno g. 22-202, Vilnius, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama įgalioto darbuotojo, toliau vadinama Užsakovu, ir

[įrašyti sutarties šalies pavadinimą, teisinę formą], juridinio asmens kodas [įrašyti], kurios registruota buveinė yra [įrašyti tikslų adresą], duomenys apie įmonę kaupiami ir saugomi Lietuvos Respublikos juridinių asmenų registre, atstovaujama [įrašyti pareigas, vardą, pavardę], veikiančio pagal [įrašyti atstovavimo pagrindą], toliau vadinama Rangovu, (jei tai ūkio subjektų grupė – atitinkami duomenys apie kiekvieną partnerį),

toliau kartu šioje pirkimo sutartyje vadinami Šalimis, o kiekvienas atskirai – Šalimi,

vadovaudamiesi **„Rajoninio kelio Nr. 2022 Dotnuva–Valučiai 2,477 km tilto per Jaugilą rekonstravimo techninio darbo projekto parengimas, projekto vykdymo priežiūra ir darbų atlikimas**“, CVP IS pirkimo numeris viešojo pirkimo rezultatais,

sudarė šią pirkimo sutartį, toliau vadinamą Sutartimi:

1. **Bendrosios nuostatos**
   1. Ši Sutartis susideda iš toliau nurodytų dokumentų, kurie apima „Sutarties“ sąvoką ir kurie esant tarpusavio prieštaravimams, taikomi tokia prioriteto tvarka:
   2. Sutartis;
   3. Pirkimo dokumentai;
   4. Sutarties pakeitimai;
   5. Pasiūlymas.
2. Jeigu Sutartyje nenurodyta kitaip, žodžiai, vartojami vienaskaitos forma, taip pat reiškia ir daugiskaitą, vienos giminės žodžiai apima ir kitos giminės atitinkamus žodžius, žodžiai, reiškiantys asmenis, apima ir juridinius, ir fizinius asmenis, o nuoroda į visumą, taip pat reiškia ir nuorodą į jos dalį, ir (kiekvienu konkrečiu atveju) atvirkščiai.
3. Jeigu Sutartyje nurodyta reikšmė skaičiais ir žodžiais skiriasi, vadovaujamasi žodžiu nurodyta reikšme.
4. Jeigu Sutartyje nenurodyta kitaip, trukmė ir terminai skaičiuojami kalendorinėmis dienomis.
5. Jei pateikiamos nuorodos į teisės aktus, turi būti taikomos aktualios teisės aktų redakcijos, jeigu nenurodyta kitaip.
6. Jeigu Sutartyje nenurodyta kitaip, Sutartyje vartojamos sąvokos atitinka Pirkimo dokumentuose ir Viešųjų pirkimų įstatyme vartojamas sąvokas. Sutarties skyrių pavadinimai naudojami tik nuorodų tikslu ir negali būti naudojami aiškinant Sutartį.
7. Šioje Sutartyje vartojamos sąvokos:
   1. Užsakovo atstovas – Sutarties 206 punkte nurodytas Užsakovo paskirtas už Sutarties vykdymą atsakingas asmuo.
   2. Įkainotas darbų kiekių žiniaraštis – statybos produktų kiekis, įrenginių, mechanizmų skaičius ir statybos darbų (statinio, jo elementų baigtinių darbų ir jiems atlikti reikalingų resursų) apimtis, išreikšta statybos darbų vienetais ir jų įkainiais.
   3. Reglamentas – Atliktų statybos darbų perdavimo statytojui (Užsakovui) proceso standartas.
   4. Statybos darbų esminiai trūkumai – statybos darbų trūkumai taip kaip jie yra apibrėžti Reglamente.
   5. Statybos darbų neesminiai trūkumai – statybos darbų trūkumai taip kaip jie yra apibrėžti Reglamente.
8. Sutarties Šalys patvirtina, kad joms suprantama, jog Užsakovui esminę reikšmę turi galutinis šios Sutarties įgyvendinimo rezultatas.
9. **SUTARTIES DALYKAS**
10. Vadovaudamasis šioje Sutartyje nustatytomis sąlygomis ir tvarka, Rangovas įsipareigoja:
    1. gauti prisijungimo (projektavimo) sąlygas ir pagal Užsakovo pateiktą techninę specifikaciją (techninę užduotį) parengti rajoninio kelio Nr. 2022 Dotnuva–Valučiai 2,477 km tilto per Jaugilą rekonstravimo techninio darbo projekto projektinius pasiūlymus (toliau – **Projektiniai pasiūlymai**), suderinti juos su visomis suinteresuotomis institucijomis ir Užsakovu, taip pat atlikti Projektinių pasiūlymų viešinimo procedūras ir kitas, Užsakovo techninėje specifikacijoje nurodytas, su Projektinių pasiūlymų parengimu susijusias, procedūras. Taip pat pagal Užsakovo įgaliojimą gauti statybą leidžiantį dokumentą Lietuvos Respublikos statybos leidimų ir statybos valstybinės priežiūros informacinėje sistemoje „Infostatyba“, pateikiant prašymą (-us) ir įkeliant su prašymu privalomus pateikti dokumentus, bei, esant poreikiui, juos tikslinant. Į Projektinių pasiūlymų parengimo kainą Rangovas yra įtraukęs visas su prisijungimo (projektavimo) sąlygų gavimu susijusias išlaidas;
    2. pagal Užsakovo pateiktą techninę specifikaciją (techninę užduotį) ir Projektinius pasiūlymus bei gautą statybą leidžiantį dokumentą, parengti Rajoninio kelio Nr. 2022 Dotnuva–Valučiai 2,477 km tilto per Jaugilą rekonstravimo techninį darbo projektą (toliau – **Techninis darbo projektas**) (toliau Projektiniai pasiūlymai ir Techninis darbo projektas kartu vadinami – **Projektas**), suderinti jį su visomis suinteresuotomis institucijomis ir Užsakovu, taip pat atlikti kitas procedūras, nurodytas Užsakovo techninėje specifikacijoje;
    3. pagal atliktą ekspertizę ir Užsakovo patvirtintą Projektą, atlikti numatytus statybos darbus;
    4. vykdyti Projekto priežiūrą. Į Sutarties kainą Rangovas yra įtraukęs visas su Projekto priežiūra susijusias išlaidas;
    5. atlikti parengto Projekto vykdymo priežiūrą statybos darbų vykdymo metu. Į Sutarties kainą Rangovas yra įtraukęs visas su Projekto vykdymo priežiūra susijusias išlaidas;
    6. perduoti Užsakovui parengtą išpildomąją dokumentaciją (taip pat skaitmeninę jos kopiją), atlikti ir/arba atnaujinti kelio ruožo, kuriame buvo vykdomi statybos darbai, kelio žemės sklypo (-ų) (toliau– žemės sklypas), kelio (-ių) statinio (-ių) ir inžinerinių tinklų kadastrinių matavimų duomenų bylas (taip pat ir skaitmeninę (-es) jų kopiją (-as) .pdf ir .dwg formatu).
    7. gauti statybos užbaigimo aktą Lietuvos Respublikos statybos leidimų ir statybos valstybinės priežiūros informacinėje sistemoje „Infostatyba“. arba: parengti deklaraciją apie statybos užbaigimą ir pateikti ją tvirtinti bei įregistruoti Lietuvos Respublikos statybos įstatymo nustatyta tvarka.

Rangovo įsipareigojimai, apibrėžti Sutarties 9.1, 9.2, 9.3, 9.4, 9.5, 9.6 papunkčiuose, Sutartyje kartu vadinami Darbais. Rangovo įsipareigojimai, apibrėžti Sutarties 9.1 ir 9.2 papunkčiuose, Sutartyje gali būti išskiriami ir kartu vadinami Projektavimo paslaugomis. Rangovo įsipareigojimai, apibrėžti Sutarties 9.7 papunktyje, Sutartyje vadinami su Darbais susijusiomis Paslaugomis.

1. Užsakovas įsipareigoja sudaryti Rangovui būtinas sąlygas Darbams ir su Darbais susijusioms Paslaugoms atlikti, priimti tinkamai (kokybiškai) atliktų Darbų rezultatą ir sumokėti Rangovui už Darbus ir su Darbais susijusias Paslaugas Sutartyje numatytomis sąlygomis ir terminais.
2. **SUTARTIES KAINODARA**
3. Sutartyje yra pasirinktas šis kainos apskaičiavimo būdas: fiksuotos kainos.
4. Pradinės Sutarties vertė (taip, kaip apibrėžta Kainodaros taisyklių nustatymo metodikos, patvirtintos Viešųjų pirkimų tarnybos prie Lietuvos Respublikos Vyriausybės direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“[[1]](#footnote-2), 2.11. papunktyje) yra lygi tiekėjo pasiūlymo kainai: ................ ([įrašyti sumą žodžiais]) eurų su PVM. Pradinės Sutarties vertė be PVM yra ...................... ([įrašyti sumą žodžiais]) eurų, 21 proc. PVM yra ...................... ([įrašyti sumą žodžiais]) eurų.
5. Sutarties kaina, nustatyta viešojo pirkimo metu yra ................ ([įrašyti sumą žodžiais]) eurų su PVM. Į Sutarties kainą įskaičiuoti visi mokesčiai ir kitos išlaidos, susijusios su Sutarties vykdymu. Sutarties kainos sudėtinės dalys:
   1. Sutarties 9.1 ir 9.2 punktuose nurodytų Projektavimo paslaugų kaina be PVM .............................. eurai ([įrašyti sumą žodžiais]);
   2. Sutarties 9.3 ir 9.6 punktuose nurodytų darbų kaina be PVM ..................................... eurai ([įrašyti sumą žodžiais]);
   3. Sutarties 9.4 ir 9.5 punktuose nurodytų darbų kaina be PVM ................................ eurai ([įrašyti sumą žodžiais]);
   4. 21 proc. PVM – ................. eurai ([įrašyti sumą žodžiais]).
6. Užsakovas už visus pirkimo dokumentuose ir Sutartyje numatytus Darbus ir su Darbais susijusias Paslaugas, t.y. už visą Sutarties objektą, sumoka Rangovui visą Sutarties kainą, jeigu pirkimo dokumentuose bei Sutartyje nurodytų Darbų ir su Darbais susijusių Paslaugų apimtys[[2]](#footnote-3) nekinta, o faktinis Darbų ir su Darbais susijusių Paslaugų kiekis nesiskiria daugiau kaip 15 procentų, skaičiuojant nuo pradinės Sutarties vertės.
7. Sutarties kaina dėl pasikeitusių mokesčių perskaičiuojama tokia tvarka:
   1. mokestis, kuriam pasikeitus perskaičiuojama Sutarties kaina: pridėtinės vertės mokestis (PVM). Pasikeitus kitiems mokesčiams, Sutarties kaina nebus perskaičiuojama;
   2. perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimo įstatymui, kuriuo keičiamas mokesčio tarifas;
   3. perskaičiavimo formulė: pasikeitus PVM tarifo dydžiui, Sutarties kainoje esantis PVM tarifas neatliktiems darbams keičiamas (mažinamas ar didinamas) pagal Lietuvos Respublikos teisės aktus;
   4. Sutarties kainos dėl pasikeitusių mokesčių pakeitimas įforminamas papildomu Šalių susitarimu;
   5. perskaičiuota Sutarties kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo įstatymo, kuriuo keičiamas šio mokesčio tarifas, nurodytos tarifo įsigaliojimo dienos.
8. Vadovaujantis Kainodaros taisyklių nustatymo metodika, patvirtinta Viešųjų pirkimų tarnybos prie Lietuvos Respublikos Vyriausybės direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“, nustatomas Sutarties kainos koregavimas pagal statybos sąnaudų elementų kainų pokytį (statinių tipas – Inžineriniai statiniai → Keliai ir gatvės):
   1. Projektavimo paslaugų kaina (taip pat ir projekto vykdymo priežiūros paslaugų kaina), o būtent, Darbų, numatytų Sutarties 9.1, 9.2, 9.4, 9.5 punktuose kaina, pagal statybos sąnaudų elementų kainų pokytį, arba prekių, paslaugų ar darbų grupių kainų pokyčius nebus koreguojama.
   2. Suinteresuotos Šalies prašymu statybos darbų kaina pagal statybos sąnaudų elementų kainų pokytį (statinių tipas – Inžineriniai statiniai → Keliai ir gatvės) perskaičiuojama tokia tvarka:
      1. Sutarties vykdymo laikotarpiu statybos darbų kaina pagal statybos sąnaudų elementų kainų pokytį (statinių tipas – Inžineriniai statiniai → Keliai ir gatvės) perskaičiuojama (didinama arba mažinama) ne dažniau kaip kas 6 (šešis) mėnesius, pirmąjį perskaičiavimą atliekant ne anksčiau kaip po 6 (šešių) mėnesių nuo Sutarties įsigaliojimo dienos, jeigu pirmojo perskaičiavimo metu statybos sąnaudų elementų kainų pokytis (statinių tipas – Inžineriniai statiniai → Keliai ir gatvės), lyginant einamųjų metų mėnesio kainas su praėjusių metų to paties mėnesio kainomis, yra didesnis kaip 4 (keturi) procentai, o paskesnių perskaičiavimų metu – statybos sąnaudų elementų kainų pokytis (statinių tipas – Inžineriniai statiniai → Keliai ir gatvės), lyginant einamojo metų mėnesio kainas su prieš tai buvusio perskaičiavimo metu nustatyta kaina, yra didesnis negu 4 (keturi) procentai. Jeigu Sutarties vykdymo laikotarpiu statybos sąnaudų elementų kainų pokytis (statinių tipas – Inžineriniai statiniai → Keliai ir gatvės) lyginant Suinteresuotos šalies kreipimosi mėnesio metu Valstybės duomenų agentūros duomenų bazėje skelbiamo mėnesio statybos sąnaudų elementų kainas (statinių tipas – Inžineriniai statiniai → Keliai ir gatvės) su pasiūlymo pateikimo mėnesio statybos sąnaudų elementų kainomis (statinių tipas – Inžineriniai statiniai → Keliai ir gatvės) (paskesnių perskaičiavimų atveju – lyginant su ankstesniojo perskaičiavimo mėnesio statybos sąnaudų elementų kainomis (statinių tipas – Inžineriniai statiniai → Keliai ir gatvės)) yra didesnis kaip 15 (penkiolika) procentų, statybos darbų kaina pagal statybos sąnaudų elementų kainų pokytį (statinių tipas – Inžineriniai statiniai → Keliai ir gatvės) gali būti perskaičiuojama (didinama arba mažinama) nepaisant šiame punkte numatytų sutarties kainos peržiūros terminų.
      2. Statybos darbų kainos perskaičiavimo eiga:
         1. Pirmojo perskaičiavimo metu užfiksuojama perduotų (toliau – atliktų) statybos darbų kaina, kurią sudaro įkainių, padaugintų iš atliktų statybos darbų kiekių, suma per laikotarpį nuo Sutarties įsigaliojimo iki suinteresuotos Šalies prašymo perskaičiuoti Sutarties kainą. Paskesnių perskaičiavimų metu užfiksuojama atliktų statybos darbų kaina, kurią sudaro, įkainių, padaugintų iš atliktų statybos darbų kiekių, suma per laikotarpį, praėjusį nuo prieš tai buvusio suinteresuotos Šalies prašymo perskaičiuoti Sutarties kainą iki vėlesnio suinteresuotos Šalies prašymo perskaičiuoti Sutarties kainą;
         2. Pirmojo perskaičiavimo metu užfiksuojama neatliktų statybos darbų kaina, tai yra ta statybos darbų kainos dalis, kuri lieka iš statybos darbų kainos, nurodytos Sutarties 13.2 papunktyje, atėmus atliktų statybos darbų sumą per laikotarpį nuo Sutarties įsigaliojimo iki suinteresuotos Šalies prašymo perskaičiuoti Sutarties kainą. Paskesnių perskaičiavimų metu užfiksuojama neatliktų statybos darbų kaina, tai yra ta statybos darbų kainos dalis, kuri lieka iš perskaičiuotos (indeksuotos) statybos darbų kainos, kuri nustatyta prieš tai buvusio perskaičiavimo metu, atėmus atliktų statybos darbų sumą per laikotarpį nuo Sutarties įsigaliojimo iki vėlesnio suinteresuotos Šalies prašymo perskaičiuoti Sutarties kainą;
         3. Neatliktų statybos darbų kaina padauginama iš Indekso pokyčio koeficiento.
         4. Indekso pokyčio koeficientas (K):K = IPb/IPr;
         5. IPr – indekso reikšmė laikotarpio pradžioje, kuri yra ne ankstesnė, negu pasiūlymų pateikimo pirkimo termino pabaigos diena;
         6. IPb– indekso reikšmė laikotarpio pabaigoje, kuri yra ne vėlesnė, negu paskutiniojo Rangovo atliktų statybos darbų perdavimo statytojui (Užsakovui) akto pasirašymo diena;;
         7. Indekso reikšmių šaltinis – Valstybės duomenų agentūros duomenų bazės. Šiuos indeksus galima rasti (žingsniai):
            1. <https://osp.stat.gov.lt>;
            2. Duomenų bazė;
            3. Pagal temą;
            4. Ūkis ir finansai (makroekonomika);
            5. Kainų indeksai, pokyčiai ir kainos;
            6. Statybos sąnaudų elementų kainų indeksai (SSKI), kainų pokyčiai ir svoriai;
            7. Statybos sąnaudų elementų kainų indeksai;
            8. Statybos sąnaudų elementų kainų indeksai (2021 m. – 100);
            9. Viršuje spaudžiame v Lentelės parinktys;
            10. Statinių pagal tipą klasifikatorius (CC);
            11. Nurodome Inžineriniai statiniai → Keliai ir gatvės;
            12. Nurodome laikotarpį;
      3. Statybos darbų kainos (atitinkamai – Sutarties kainos ir pradinės Sutarties vertės) pagal statybos sąnaudų elementų kainų pokytį pakeitimas atliekamas iki ateinančio mėnesio 21 (dvidešimt pirmos) dienos. Šis pakeitimas įforminamas papildomu Šalių susitarimu, kuris įsigalioja nuo pasirašymo dienos ir pradedamas taikyti nuo papildomo susitarimo pasirašymo mėnesio pirmos dienos, atliktų statybos darbų kainą dauginant iš Indekso pokyčio koeficiento (K). Perskaičiavimas neatliekamas, jeigu Rangovas dėl savo kaltės vėluoja vykdyti įsipareigojimus pagal Sutartį.
9. **DARBŲ IR SU DARBAIS SUSIJUSIŲ PASLAUGŲ ATLIKIMO TERMINAI**
10. Rangovas Darbus pradeda įsigaliojus Sutarčiai ir baigia per [įrašyti] mėnesių (-ius) nuo Sutarties įsigaliojimo dienos, iš kurių Darbus, nurodytus Sutarties 9.1 ir 9.2 papunkčiuose, baigia per [įrašyti] mėnesių (-ius) nuo Sutarties įsigaliojimo dienos. Šiame Sutarties punkte nustatytas Darbų atlikimo terminas yra esminė Sutarties sąlyga, o Rangovo įsipareigojimas įvykdyti Darbus per šiame punkte nustatytą terminą yra esminis Rangovo įsipareigojimas. Darbų atlikimo termino nesilaikymas laikomas esminiu sutarties pažeidimu. Tuo atveju, jeigu Sutarties XII skyriuje nustatyta tvarka Šalys sudarė papildomą susitarimą, kuriuo be kita ko, susitarė dėl papildomo termino, šiame Sutarties punkte numatytas terminas pratęsiamas papildomame susitarime numatytam terminui. Šiame punkte nurodytas terminas apima Sutarties 78 punkte nurodyto dokumento gavimą.
11. Rangovas su Darbais susijusias Paslaugas, nurodytas Sutarties 9.7 papunktyje baigia per 2 (du) mėnesius nuo Darbų pabaigos.
12. Rangovas įsipareigoja Darbus, numatytus Sutarties 9.4 papunktyje, vykdyti, įvykdęs Sutarties 9.1 ir 9.2 papunkčiuose numatytas pareigas, iki Sutarties pabaigos.
13. Rangovas Darbus, numatytus Sutarties 9.5 papunktyje, pradeda vykdyti prasidėjus Sutarties 9.3 papunktyje nurodytiems rangos darbams ir vykdo visą statybos laikotarpį iki statybos užbaigimo akto arba deklaracijos apie statybos užbaigimą įregistravimo dienos.
14. Į Sutarties 17 punkte nurodytą laikotarpį neįskaitomas statybos darbų atlikimo sustabdymo laikotarpis, kuris prasideda einamųjų metų gruodžio 15 d. ir baigiasi kitų metų kovo 15 d., taip pat Sutarties sustabdymo laikotarpis dėl Sutarties 24 punkte nurodytų aplinkybių.
15. Statybos darbų atlikimo sustabdymo laikotarpis netaikomas Rangovo įsipareigojimams, numatytiems Sutarties 9.1, 9.2 ir 9.6 papunkčiuose, taip pat darbų pakeitimų rengimui, derinimui, leidimų gavimui, statybvietės priežiūros darbams, nuolatinės priežiūros darbams/paslaugoms.
16. Jeigu statybos darbų atlikimo sustabdymo laikotarpiu, kuris prasideda gruodžio 15 d. ir baigiasi kitų metų kovo 15 d., Rangovas nuspręstų vykdyti bet kokius statybos darbus ir tam yra tinkamos oro sąlygos, turi būti gauti rašytiniai statinio statybos techninio prižiūrėtojo suderinimas ir Užsakovo sutikimas. Statybos darbų atlikimo sustabdymo laikotarpis, kurio metu Rangovas, gavęs rašytinį statybos techninio prižiūrėtojo suderinimą ir rašytinį Užsakovo sutikimą, vykdo statybos darbus, įskaitomas į Sutarties 17 punkte nurodytą Darbams užbaigti skirtą laikotarpį.
17. Sutarties (ar jos dalies) vykdymas gali būti sustabdytas:
    1. dėl atsiradusių papildomų darbų, turinčių reikšmingos įtakos projektavimo ir/ar statybos darbų vykdymui tinkamai ir laiku, atliekamų pagal atskirą viešojo pirkimo sutartį;
    2. būtinybės atlikti gamtosaugos ir (ar) archeologinius tyrinėjimus, tyrinėjimus ar bandymus, kurie nebuvo numatyti techninėje specifikacijoje;
    3. dėl aplinkybių, sudarančių kliūtis Užsakovui vykdyti sutartinius įsipareigojimus.
18. Apie Sutarties 24.1 ir 24.2 papunkčiuose nurodytas aplinkybes Rangovas nedelsiant privalo informuoti Užsakovą, o statybos darbų metu ir statinio statybos techninį prižiūrėtoją, ir ne vėliau kaip per 20 (dvidešimt) dienų nuo aplinkybių atsiradimo privalo jas pagrįsti dokumentais. Užsakovas per 7 (septynias) dienas išnagrinėja Rangovo pateiktus dokumentus ir priima sprendimą dėl Sutarties vykdymo sustabdymo. Apie Sutarties 24.3 papunktyje numatytas aplinkybes ir sprendimą sustabdyti Sutarties vykdymą Užsakovas Rangovą informuoja per 7 (septynias) dienas nuo tokių aplinkybių atsiradimo. Sutarties vykdymas gali būti nesustabdytas, o sustabdytas Sutarties vykdymas gali būti atnaujintas nesibaigus Sutarties 24 punkte nurodytoms aplinkybėms, jeigu Sutarties vykdymo sustabdymo laikotarpiu Rangovas vykdo Darbus.
19. Išnykus Sutarties 24 punkte nurodytoms aplinkybėms, dėl kurių Sutarties vykdymas buvo sustabdytas, ir atnaujinus Sutarties vykdymą, Darbai atliekami per jiems likusį terminą. Sutarties vykdymo sustabdymas ir (ar) Sutarties vykdymo atnaujinimas įforminamas Užsakovo raštu.
20. **DARBŲ IR SU DARBAIS SUSIJUSIŲ PASLAUGŲ ATLIKIMAS IR DARBŲ PERDAVIMAS**

## V.A. Darbų ir su Darbais susijusių Paslaugų grafikas

1. Rangovasįsipareigoja ne vėliau kaip per 5 (penkias) darbo dienas nuo Sutarties įsigaliojimo dienos pateikti užpildytus Darbų ir su Darbais susijusių Paslaugų grafiką ir planuojamų išlaidų, reikalingų vykdyti atsiskaitymams su Rangovu pagal Sutartį, grafiką, ir suderinti juos su Užsakovu. Tiek Darbų ir su Darbais susijusių Paslaugų grafikas, tiek planuojamų išlaidų, reikalingų vykdyti atsiskaitymams su Rangovu pagal Sutartį, grafikas yra neatskiriama Sutarties dalis.
   1. Užpildytas Darbų ir su Darbais susijusių Paslaugų grafikas suderinimui su Užsakovo atstovu turi būti pateiktas elektroninio ryšio priemonėmis skaitmeniniu\*.adoc formatu su \*.xslx formato laikmena. Darbų ir su Darbais susijusių Paslaugų grafike turi būti pažymėta kiekvieno iš Darbų ir su Darbais susijusių Paslaugų trukmė, pradžios ir pabaigos datos, eiliškumas, tarpusavio sąsajos/priklausomybė (įskaitant, bet neapsiribojant, pažymėjimas kokią įtaką vienų darbų (paslaugų) atlikimas turi kitų darbų (paslaugų) atlikimui) taip, kaip tai nurodyta prie Konkurso sąlygų pridedamame priede „Darbų ir su Darbais susijusių Paslaugų grafikas“. Darbų ir su Darbais susijusių Paslaugų grafiko detalumas negali būti mažesnis nei įkainoto statybos darbų kiekių žiniaraščio skyrių pavadinimai:
      1. Projektavimo etape (įskaitant, bet neapsiribojant): statybinių inžinerinių geodezinių ir geologinių bei kitų tyrinėjimų atlikimas, projektinių pasiūlymų parengimas, poveikio eismo saugumui patikrinimas, kelių saugumo audito atlikimas, taisymas, teikimas pritarimui, pilnos apimties projekto parengimas ir pateikimas, pastabų taisymas, teikimas kelių ir kelio statinių koordinavimo komisijai ir pastabų taisymas ir kiti būtini veiksmai projekto parengimui (pvz. projekto ekspertavimas, statybą leidžiančio dokumento parengimas ir kt.);
      2. Darbų atlikimo etape: įkainotų statybos darbų kiekių žiniaraščių skyrių pavadinimai.
   2. Planuojamų išlaidų, reikalingų vykdyti atsiskaitymams su Rangovu pagal Sutartį, grafike, kuris teikiamas ir KTVIS portale, planuojamos išlaidos turi būti nurodytos mėnesio tikslumu (laiko ir atliekamų Darbų atžvilgiu). Planuojamų išlaidų, reikalingų vykdyti atsiskaitymams su Rangovu pagal Sutartį, grafikas taikomas kaip stebėsenos ir pinigų srautų planavimo įrankis; atsiskaitymas su Rangovu už atliktus darbus atliekamas Sutarties VI skyriuje nustatyta tvarka.
2. Užsakovas įsipareigoja Rangovo pateiktą Darbų ir su Darbais susijusių Paslaugų grafiką suderinti per 5 (penkias) darbo dienas nuo jo pateikimo dienos arba raštu pateikti pastabas Rangovui.
3. Jeigu Užsakovas pateikia pastabas Rangovui dėl Darbų ir su Darbais susijusių Paslaugų grafiko, Rangovas įsipareigoja Darbų ir su Darbais susijusių Paslaugų grafiką pataisyti pagal Užsakovo pateiktas pastabas per 5 (penkias) darbo dienas nuo pastabų gavimo dienos.
4. Darbų ir su Darbais susijusių Paslaugų grafikas suderinamas Sutartyje nurodytų už Sutarties vykdymą atsakingų Užsakovo ir Rangovo atstovų parašais. Rangovas Darbus privalo atlikti laikydamasis Sutarties IV skyriuje ir Darbų grafike nustatytų terminų.
5. Darbų ir su Darbais susijusių Paslaugų grafiko atnaujinimą inicijuoti gali bet kuri Šalis, raštu pateikdama siūlymą kitai Sutarties Šaliai. Rangovui inicijavus Darbų ir su Darbais susijusių Paslaugų grafiko atnaujinimą, Rangovas turi aiškiai ir nedviprasmiškai pagrįsti Sutarties 32 punkte nurodytų aplinkybių egzistavimą. Užsakovui įsakymu patvirtinus Projektą Sutarties 39 punkte nustatyta tvarka, Rangovas privalo pateikti atnaujintą Darbų ir su Darbais susijusių Paslaugų grafiką, atitinkantį Sutarties 27.1 papunktyje išdėstytus reikalavimus.
6. Darbų ir su Darbais susijusių Paslaugų grafiko atnaujinimas yra galimas tik dėl būtinybės atlikti gamtosaugos ir (ar) archeologinius tyrinėjimus, kurie nebuvo numatyti techninėje specifikacijoje ir (ar) projektinėje dokumentacijoje, atsiradusių papildomų darbų, pasikeitus subteikėjams (skiriamas naujas arba nusprendžiama nesudaryti sutarties su subteikėju, arba nutraukiama sutartis su subteikėju) ar kai subteikėjui skiriama atlikti didesnė (mažesnė) Darbų dalis arba dėl kitų Sutartyje numatytų aplinkybių, taip pat Užsakovo iniciatyva, išskyrus atvejį, nurodytą Sutarties 31 punkte. Darbų ir su Darbais susijusių Paslaugų grafiko atnaujinimas apima tik šiame punkte nurodytų aplinkybių įtraukimą ir nesuteikia Rangovui teisės į Sutarties 17 ir 18 punktuose numatytų terminų pratęsimą.
7. Inicijavus Darbų ir su Darbais susijusių Paslaugų grafiko atnaujinimą Sutarties 31 punkte nustatyta tvarka, Rangovas įsipareigoja per 5 (penkias) darbo dienas parengti ir pateikti atnaujintus Darbų ir su Darbais susijusių Paslaugų grafiką bei planuojamų išlaidų, reikalingų vykdyti atsiskaitymams su Rangovu pagal Sutartį, grafiką. Atnaujinti Darbų ir su Darbais susijusių Paslaugų grafikas, bei planuojamų išlaidų, reikalingų vykdyti atsiskaitymams su Rangovu pagal Sutartį, grafikas derinami Sutarties 28-30 punktuose nustatyta tvarka, Rangovui papildomai Darbų ir su Darbais susijusių Paslaugų grafiką statybos darbų metu teikiant derinti statinio statybos techniniam prižiūrėtojui. Atnaujintas ir suderintas Darbų ir su Darbais susijusių Paslaugų grafikas yra neatskiriama Sutarties dalis.
8. Rangovas Darbus ir su Darbais susijusias Paslaugas privalo atlikti laikydamasis Sutarties 17 ir 18 punktuose bei Darbų ir su Darbais susijusių Paslaugų grafike nustatytų terminų. Tinkamą patvirtinto Darbų ir su Darbais susijusių Paslaugų grafiko vykdymą kontroliuoja statinio statybos techninis prižiūrėtojas ir Užsakovas.
9. Rangovui atsiliekant nuo Darbų ir su Darbais susijusių Paslaugų grafike nustatytų terminų, Rangovas privalo dėti maksimalias pastangas, kad Sutarties vykdymo atsilikimas būtų kaip įmanoma greičiau pašalintas ir per 5 (penkias) darbo dienas nuo atliktų darbų akto pateikimo, jeigu atsilikimas nuo Darbų ir su Darbais susijusių Paslaugų grafiko, siekia **15 (penkiolika) procentų**, arba nuo Užsakovo reikalavimo pateikti paaiškinimus dėl atsilikimo priežasčių ir atsilikimo nuo Darbų ir su Darbais susijusių Paslaugų grafiko šalinimo grafiką, kurių pagrindu Rangovas taikys Darbų ir su Darbais susijusių Paslaugų atsilikimo šalinimo priemones ir metodus. Rangovo pateiktas atsilikimo nuo Darbų ir su Darbais susijusių Paslaugų grafiko šalinimo grafikas yra skirtas organizuoti ir kontroliuoti atsilikimo nuo Darbų ir su Darbais susijusių Paslaugų grafiko šalinimo vykdymą ir nėra laikomas ar prilyginamas atnaujintam Darbų ir su Darbais susijusių Paslaugų grafikui, numatytam Sutarties 31-33 punktuose ir nesuteikia teisės nei į Darbų ir su Darbais susijusių Paslaugų grafike pažymėtų konkrečių Darbų ar su Darbais susijusių Paslaugų trukmės keitimą, nei į Sutarties 17 ir 18 punktuose numatytų terminų pratęsimą, taip pat neatleidžia Rangovo nuo sutartinės atsakomybės už Sutarties 17 ir 18 punktuose numatytų terminų nesilaikymą.
10. Užsakovui raštu pareikalavus, Rangovas privalo teikti išsamias Darbų ir su Darbais susijusių Paslaugų vykdymo ataskaitas pagal su Užsakovu suderintas ir patvirtintas formas. Ataskaitų forma su Užsakovu suderinama per 5 (penkias) darbo dienas, nuo Užsakovo pareikalavimo teikti ataskaitas gavimo dienos. Pirmąją Darbų ir su Darbais susijusių Paslaugų vykdymo ataskaitą Rangovas privalo pateikti per 10 (dešimt) darbo dienų nuo Užsakovo pareikalavimo teikti ataskaitas gavimo dienos. Vėlesnes Darbų ir su Darbais susijusių Paslaugų vykdymo ataskaitas Rangovas privalo teikti ne retesniu kaip dviejų savaičių intervalu (ne vėliau kaip iki antrosios savaitės penktadienio darbo dienos pabaigos). Kartu su Darbų ir su Darbais susijusių Paslaugų vykdymo ataskaita Rangovas privalo pateikti Darbų ir su Darbais susijusių Paslaugų grafiką, papildytą informacija apie pasiektą Darbų ir su Darbais susijusių Paslaugų progresą ir faktinę situaciją, pažymint tiek Darbų ir su Darbais susijusių Paslaugų (jų dalies) vėlavimą, tiek greičiau, nei numatyta grafike atliktus Darbus ir su Darbais susijusias Paslaugas.
11. Kartą per mėnesį (ne vėliau kaip iki paskutinės mėnesio dienos) Rangovas privalo pateikti atnaujintą planuojamų išlaidų, reikalingų vykdyti atsiskaitymams su Rangovu pagal Sutartį, grafiką. Šiame punkte nurodytame grafike informacija apie planuojamas išlaidas (Darbų ir su Darbais susijusių paslaugų atlikimo ir jų aktavimo prognozę) pateikiama mėnesių tikslumu visam Sutarties vykdymo laikotarpiui.

## V.B. Projektas. Projekto ekspertizė

1. Rangovas privalo savo rizika bei sąskaita tinkamai ir kokybiškai suteikti statybinių tyrinėjimų, aplinkosaugos ir statinių statybos projektavimo paslaugas, parengti Projektą per Darbų ir su Darbais susijusių Paslaugų grafike nurodytą terminą pagal Užsakovo pateiktas technines specifikacijas (techninę užduotį), laikydamasis projektavimo sąlygų, teritorijų planavimo dokumentų, galiojančių teisės aktų, taisyklių, standartų ir užtikrinti, kad parengtas Projektas atitiktų visus Statybos techninio reglamento STR 1.04.04:2017 „Statinio projektavimas, projekto ekspertizė“, patvirtinto Lietuvos Respublikos aplinkos ministro 2016 m. lapkričio 7 d. įsakymu Nr. D1-738[[3]](#footnote-4), reikalavimus. Kartu su Projektu privalo būti pateiktas statybos darbų ir įkainių žiniaraštis, kuriame nurodyta bendra statybos darbų kaina turi sutapti su Rangovo pasiūlyme nurodyta statybos darbų kaina.
2. Rangovas įsipareigoja suteikti statybinių tyrinėjimų, aplinkosaugos ir statinių statybos projektavimo paslaugas, vadovaudamasis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ ir taikyti patvirtintus minimalius bei kitus aplinkos apsaugos kriterijus.
3. Užsakovas įsipareigoja atlikti Rangovo parengtų ir Užsakovui pateiktų Projektinių pasiūlymų kelių saugumo auditą per Techninėje specifikacijoje nurodytą terminą, taip pat parengto ir Užsakovui pateikto Techninio darbo projekto ekspertizę per Techninėje specifikacijoje nurodytą terminą. Atlikus Techninio darbo projekto ekspertizę ir kelių saugumo auditą, Užsakovas įsipareigoja per 7 (septynias) dienas nuo teigiamo ekspertizės akto ir įkainoto darbų kiekių žiniaraščio gavimo dienos Užsakovo direktoriaus įsakymu patvirtinti Techninį darbo projektą.
4. Rangovas įsipareigoja savo sąskaita per 14 (keturiolika) dienų nuo Kelių projektų kelių saugumo auditų vertinimo komisijos posėdžio protokolo gavimo dienos pataisyti Projektinius pasiūlymus, taip pat per 14 (keturiolika) dienų nuo ekspertizės akto gavimo dienos pataisyti Techninį darbo projektą pagal ekspertizės akte nurodytas privalomas pastabas ir kelių saugumo audito pateiktas pastabas ir pateikti Užsakovui. Šis Rangovo įsipareigojimas nepaneigia Rangovo pareigos mokėti delspinigius, nurodytus Sutarties 132 punkte.
5. Jeigu dėl Rangovo kaltės reikia keisti Projekto sprendinius bei pakartotinai atlikti Projekto ekspertizę ir (ar) poveikio kelių saugumui vertinimo procedūrą, pakartotinės ekspertizės ar kelių saugumo audito] išlaidos išskaičiuojamos iš Rangovui pagal šią Sutartį mokėtinų sumų.

V.C. Projekto priežiūra ir Projekto vykdymo priežiūra

1. Atlikęs Sutarties 9.1-9.2 papunkčiuose nurodytus Darbus, Rangovas įsipareigoja teikti Projekto priežiūros paslaugas, kurios apima Projekto neaiškumų, praleidimų ištaisymą, argumentuotus atsakymus į klausimus ir kitos su Projektu susijusios informacijos teikimą Sutartyje nustatyta tvarka ir terminais.
2. Rangovas įsipareigoja ne vėliau kaip per 5 (penkias) darbo dienas iki statybos darbų pradžios pateikti Užsakovui statinio projektuotojo įsakymą dėl projekto vykdymo priežiūros vadovo (grupės) paskyrimo (Grupės vadovo ir narių vardai, pavardės, pareigos, dokumentų, suteikiančių teisę eiti atitinkamas pareigas, išdavimo, galiojimo datos ir numeriai).
3. Parengto Projekto vykdymo priežiūra atliekama vadovaujantis Lietuvos Respublikos statybos įstatymu, statybos techniniais reglamentais STR 1.06.01:2016 „Statybos darbai. Statinio statybos priežiūra“ ir STR 1.04.04:2017 „Statinio projektavimas, projekto ekspertizė“.
4. Rangovas, likus ne mažiau kaip 10 (dešimčiai) dienų (ar per kitą, su Užsakovu suderintą terminą) iki Darbų, numatytų Sutarties 9.5 papunktyje, teikimo termino pabaigos turi pateikti Užsakovui naujos laidos Projektą, t. y. naujai pateiktą ir įformintą pagal visus atliktus Projekto keitimus projekto vykdymo priežiūros metu, atitinkantį techninėje specifikacijoje keliamus reikalavimus.
5. Rangovas Projekto vykdymo priežiūros metu įsipareigoja lankytis statybvietėje tiek, kiek tai būtina siekiant įvykdyti pareigas, numatytas Lietuvos Respublikos aplinkos ministro 2016 m. gruodžio 2 d, įsakymu Nr. D1-848 pavirtinto Statybos techninio reglamento STR 1.06.01:2016 „Statybos darbai. Statinio statybos priežiūra“ VI skyriaus ketvirtajame skirsnyje ir Sutartyje, dalyvauti Projekto statybos dalyvių (projektuotojo, užsakovo, rangovo ir prižiūrėtojo) rengiamuose susirinkimuose. Esant poreikiui, Rangovas gali inicijuoti Projekto statybos dalyvių susirinkimą, per protingą terminą informuodamas kitus statybos dalyvius.
6. Rangovas Projekto vykdymo priežiūros metu įsipareigoja teikti argumentuotus atsakymus ir papildomą dokumentaciją į Užsakovo paklausimus per Techninėje specifikacijoje nurodytus terminus
7. Projekto vykdymo priežiūra priimama ir įvertinama vadovaujantis Projektiniais pasiūlymais ir Techniniu darbo projektu bei atsiskaitomu laikotarpiu įvykdytų darbų kokybe.
8. Projekto vykdymo priežiūra įforminama Projekto vykdymo priežiūros aktais, išvadomis ir rekomendacijomis (ataskaita).

V.D. Projektavimo paslaugų teikimo etapai. Projektavimo paslaugų rezultato (Projekto) perdavimas

1. Užsakovas įsipareigoja priimti iš Rangovo Projektavimo paslaugų rezultatus, atitinkančius technines specifikacijas, projektavimo sąlygas, teritorijų planavimo dokumentus, galiojančių teisės aktų, taisyklių, standartų reikalavimus, šioje Sutartyje nustatyta tvarka ir terminais.
2. Projektavimo paslaugų rezultatus Rangovas perduoda Užsakovui, o Užsakovas priima, pasirašydami suteiktų Projektavimo paslaugų priėmimo-perdavimo aktą, kuriuo Užsakovas patvirtina priėmęs, o Rangovas – perdavęs suteiktų Projektavimo paslaugų rezultatus. Užsakovas suteiktų Projektavimo paslaugų priėmimo-perdavimo aktą per 5 (penkias) darbo dienas nuo Rangovo kreipimosi pasirašo arba raštu pateikia atsisakymo pasirašyti suteiktų Projektavimo paslaugų priėmimo-perdavimo aktą priežastis ir nustato protingą terminą neatitikimams ir trūkumams pašalinti, nepratęsiant Sutarties 17 punkte nustatyto termino. Užsakovui Sutartyje nustatyta tvarka informavus apie atsisakymą pasirašyti suteiktų Projektavimo paslaugų priėmimo-perdavimo aktą ir nurodžius priežastis, Rangovas neturi teisės vienašališkai pasirašyti suteiktų Projektavimo paslaugų priėmimo-perdavimo akto ir privalo ištaisyti Užsakovo nurodytus neatitikimus ir trūkumus per Užsakovo nustatytą terminą. Rangovas įsipareigoja visą dokumentaciją, nurodytą šiame Sutarties punkte, teikti Užsakovui elektroniniu formatu, pasirašytą saugiu elektroniniu parašu.
3. Projekto priėmimo-perdavimo aktas nėra prilyginamas suteiktų Projektavimo paslaugų priėmimo-perdavimo aktui. Suteiktų Projektinių pasiūlymų parengimo paslaugų priėmimo-perdavimo aktas nepasirašomas ir paslaugos, nurodytos Sutarties 9.1 papunktyje, laikomos nesuteiktomis tol, kol nėra gautas statybą leidžiantis dokumentas ir Užsakovo raštiškas patvirtinimas/pritarimas parengtiems Projektiniams pasiūlymams. Suteiktų Techninio darbo projekto parengimo paslaugų priėmimo-perdavimo aktas nepasirašomas ir paslaugos, nurodytos Sutarties 9.2 papunktyje, laikomos nesuteiktomis tol, kol nėra gautas teigiamas ekspertizės aktas.
4. Suteiktų Projektavimo paslaugų priėmimo-perdavimo akto pasirašymas neatleidžia Rangovo nuo atsakomybės už nekokybiškai suteiktas Projektavimo paslaugas ir pareigos ištaisyti nustatytus suteiktų Projektavimo paslaugų trūkumus ir (arba) netikslumus arba atlyginti Užsakovo dėl to patirtus nuostolius.

V.E. Statybvietės perėmimas. Statybos darbai

1. Užsakovas įsipareigoja iki statybos darbų pradžios teisės aktų nustatyta tvarka paskirti statinio statybos techninį prižiūrėtoją, kuris vykdys statinio statybos techninę priežiūrą statybos darbų metu.
2. Užsakovas įsipareigoja per 7 (septynias) dienas nuo Rangovo kreipimosi į Užsakovą dėl statybvietės perėmimo perduoti statybvietę Rangovui.
3. Rangovas gali pradėti statybos darbus tik **gavęs statybą leidžiančius dokumentus**, perdavęs Užsakovui statybos darbų technologijos projekto skaitmeninę kopiją, perėmęs statybvietę iš Užsakovo ir teisės aktų nustatyta tvarka gavęs leidimą riboti eismą[[4]](#footnote-5)-[[5]](#footnote-6).
4. Rangovas privalo kreiptis į Užsakovą dėl leidimo riboti eismą pratęsimo, likus ne mažiau kaip 7 (septynioms) dienoms iki leidimo riboti eismą galiojimo pabaigos. Pasibaigus leidimui riboti eismą, taip pat jį atšaukus ar panaikinus, taip pat nutraukus Sutartį, Rangovas neturi teisės pradėti ar tęsti pradėtų statybos darbų ir privalo ne vėliau kaip per 7 (septynias) dienas sutvarkyti (jeigu statybos darbai buvo pradėti) ir perduoti statybvietę Užsakovui.
5. Rangovas privalo nustatyti žemės sklypo (-ų), kuriame (-uose) vykdys projekto parengimo ir statybos darbus, ribas. Šios Sutarties apimtyje Rangovui draudžiama vykdyti projekto parengimo ir statybos darbus privačiuose žemės sklypuose, nesant privataus žemės sklypo savininko sutikimo, taip pat laisvoje valstybinėje žemėje be Nacionalinės žemės tarnybos prie Aplinkos ministerijos (toliau – NŽT) sutikimo. Jei rengiant projektą, latakų išgrindimai netilptų statytojui priklausančiame žemės sklype, projektuoti latakų išgrindimą privačiame žemės sklype galima tik gavus rašytinį fizinio ar juridinio asmens sutikimą.
6. Rangovas įsipareigoja savo rizika atlikti Sutartyje numatytus statybos darbus kokybiškai, pagal suderintą ir Užsakovo patvirtintą Projektą, laikantis galiojančių statybos darbus reglamentuojančių teisės normų, statybos techninių reglamentų, statybos taisyklių, metodinių nurodymų, standartų, papildomų techninių Sutarties sąlygų reikalavimų.
7. Rangovas įsipareigoja savarankiškai apsirūpinti Darbams atlikti reikalingais materialiniais ištekliais.
8. Rangovas prisiima atsakomybę už blogą medžiagų kokybę. Prieš statybos darbų pradžią, tačiau ne vėliau kaip prieš 2 (dvi) darbo dienas iki bet kokių Rangovo numatomų naudoti gaminių ir (ar) medžiagų momento, Rangovas privalo pateikti statinio statybos techniniam prižiūrėtojui visų Rangovo numatomų naudoti gaminių ir (ar) medžiagų atitikties dokumentus. Statinio statybos techninis prižiūrėtojas ne vėliau kaip per 2 (dvi) darbo dienas nuo tokių dokumentų gavimo iš Rangovo momento juos išnagrinėjęs raštiškai patvirtins (vizuojant) arba pateiks Rangovui pastabas (jei tokių yra). Patvirtintus gaminius ir (ar) medžiagas Rangovas gali keisti tik gavęs statinio statybos techninio prižiūrėtojo suderinimą (vizavimą). Sutartyje numatytų statybos darbų atlikimui Rangovas negali naudoti jokių statinio statybos techninio prižiūrėtojo nepatvirtintų gaminių ir (ar) medžiagų.
9. Rangovas privalo užtikrinti tinkamą statybos darbų vietos aptvėrimą ir eismo organizavimą. Statybos darbai turi būti organizuojami taip, kad kelio ruože, kuriame vykdomi statybos darbai, nebūtų nutraukiamas transporto eismas, būtų užtikrinamas patekimas į teritorijas, kurios ribojasi su kelio ruožu, kuriame vykdomi statybos darbai, taip pat sudaromos kuo mažesnės kliūtys pagalbos tarnybų transporto eismui. Kelio ruože, kuriame vykdomi statybos darbai, transporto eismas gali būti nutrauktas tik išimtiniais atvejais, esant konkretiems, trumpalaikiams ir technologiškai pagrįstiems atvejams, kai vykdant darbus galimybių leisti eismą greta darbo vietų nėra, suderinus apylankas. Eismas turi būti organizuojamas rekonstruojamo/remontuojamo ruožo surištu sluoksniu, o ne apylanka.
10. Rangovas privalo per visą statybos darbų vykdymo laikotarpį, vadovaujantis Kelių priežiūros vadovo I dalies „Automobilių kelių nuolatinės priežiūros normatyvai KPV PN“  reikalavimais, pagal Užsakovo nurodytą priežiūros lygį prižiūrėti kelio ruožą, kuriame vykdomi statybos darbai, ir apylankas pagal kelio ruožui, kuriame vykdomi darbai, taikomą priežiūros lygį (visais atvejais apylankoms taikomas ne žemesnis nei 4 priežiūros lygis), taip pat šalinti apylankos eksploatacijos metu atsiradusias naujas pažaidas  ir defektus kelio dangoje bei kituose kelio elementuose. Šiame punkte nurodytas Rangovo įsipareigojimas neapima kelių priežiūros žiemą paslaugų, t.y. dangos barstymo ir sniego valymo, išskyrus atvejus kai Rangovas eismą organizuoja rekonstruojamo (remontuojamo) ruožo nesurištu sluoksniu.
11. Be Sutarties 63 ir 64 punktuose numatytų įsipareigojimų, Rangovas taip pat įsipareigoja ne vėliau kaip 2 (dvi) dienas prieš pradedant, keičiant ar panaikinant eismo ribojimą informuoti Užsakovo Eismo informacijos centrą el. paštu (informacija teikiama vadovaujantis pirkimo dokumentų priedu Nr. \_\_).
12. Rangovas privalo informuoti Valstybinę darbo inspekciją prie Socialinės apsaugos ir darbo ministerijos apie statybos darbų pradžią ir statybos darbų pabaigą.
13. Rangovas kelio ruože, kuriame vykdomi statybos darbai, privalo įrengti stendą su informacija apie statinį, statybos pradžią ir pabaigą, Rangovą, statinio projektuotoją, statinio statybos vadovą, jo kontaktinį telefono numerį, statinio statybos techninį prižiūrėtoją.
14. Per visą statybos darbų vykdymo laikotarpį Rangovas statybvietėje užtikrina darbo ir priešgaisrinę saugą ir aplinkos ekologinės apsaugos reikalavimus.
15. Rangovas privalo užtikrinti, kad statybvietėje statybos darbus atliekantys asmenys turėtų Lietuvos Respublikos valstybinio socialinio draudimo įstatymo nustatyta tvarka suformuotą skaidriai dirbančio asmens identifikavimo kodą (toliau – statybininko ID kodą) (ar analogišką identifikacijos kodą), o asmenys, kurie statybvietėje atlieka ne su statybos darbais susijusią veiklą, – jų identifikavimo priemonę, taip pat teikti Skaidriai dirbančiojo tapatybės identifikavimo informacinės sistemos tvarkytojui duomenis apie statybininko ID kodo turėtojo darbdavį ir statybininko ID kodo turėtoją. Rangovas įsipareigoja užtikrinti, kad statybos darbų neatliktų asmenys, neturintys statybininko ID kodo ir (ar) nepateikę atitinkamų duomenų Skaidriai dirbančiojo tapatybės identifikavimo informacinės sistemos tvarkytojui.
16. Rangovas Užsakovo reikalavimu privalo pateikti Užsakovui darbuotojų ir paslaugų teikėjų, atliksiančių statybos darbus, sąrašą su statybininko ID kodais ne vėliau nei prieš 3 (tris) darbo dienas iki šių darbuotojų ar paslaugų teikėjų darbo pradžios. Tuo atveju, jei bet kuris darbuotojas ar paslaugų teikėjas nustoja dirbti statybvietėje, Rangovas ne vėliau nei per 1 (vieną) darbo dieną šią informaciją privalo pateikti Užsakovui.
17. Atlikęs statybos darbus, Rangovas įsipareigoja parengti ir perduoti Užsakovui išpildomąją dokumentaciją (taip pat skaitmeninę jos kopiją).
18. Užsakovas turi teisę tikrinti Rangovo Darbų atlikimo eigą ir kokybę, nesikišdamas į Rangovo ūkinę komercinę veiklą, taip pat kaip Rangovas laikosi Sutarties 69 punkte nustatytų įpareigojimų. Užsakovo reikalavimai ir pastabos Darbų ir su Darbais susijusių Paslaugų grafikui nėra laikomi kišimusi į Rangovo ūkinę komercinę veiklą. Rangovas įsipareigoja leisti statinio statybos techniniam prižiūrėtojui, Užsakovui ir Užsakovo nurodytiems asmenims bet kada tikrinti atliekamų Darbų kokybę, būdą ir naudojamas medžiagas.

V.F. Atliktų statybos darbų kiekių perdavimas. Statybos darbų perdavimas

1. Užsakovas įsipareigoja priimti iš Rangovo tinkamai (kokybiškai) atliktus Darbus šioje Sutartyje nustatyta tvarka ir terminais.
2. Atliktų statybos darbų kiekiai perduodami Užsakovui suformuojant atliktų darbų (kiekių) aktą Valstybinės ir vietinės reikšmės kelių turto valdymo informacinės sistemos (toliau – KTVIS) Elektroninio statybos darbo žurnalo (toliau – ESDŽ) modulyje ir perduodant į KTVIS Elektroninių paslaugų portalą (toliau – EPP). Atliktų darbų aktą iš Rangovo pusės KTVIS EPP pasirašo statinio statybos vadovas, o iš Užsakovo pusės – statinio statybos techninis prižiūrėtojas. Atliktų statybos darbų kiekių priėmimas vykdomas pagal įkainotą darbų kiekių žiniaraštį. Atliktų darbų aktas turi būti rengiamas pagal įkainotą darbų kiekių žiniaraštį, nurodant atitinkamos darbų grupės atliktų darbų per 1 (vieną) kalendorinį mėnesį išraišką ir sumą.
3. Rangovas įsipareigoja per protingą terminą:
   1. raštu kreiptis į statinio statybos techninį prižiūrėtoją dėl galutinės objekto apžiūros akto gavimo  statybos darbų priėmimo metu galiojančio Reglamento nustatyta tvarka;
   2. gavęs galutinės objekto apžiūros aktą, kuriame nenurodyta atliktų statybos darbų esminių trūkumų, ir Sutarties nustatyta tvarka suderinęs kadastrinių duomenų bylas, pranešti Užsakovui apie statybos darbų užbaigimą bei pasirengimą perduoti statybos darbų rezultatą, prašant organizuoti jų priėmimą.
4. Užsakovas įsipareigoja organizuoti statybos Darbų priėmimą pagal Darbų priėmimo metu galiojantį Reglamentą.
5. Rangovas įsipareigoja iki Darbų priėmimo užtikrinti kelių saugumo auditą atliekančių asmenų patekimą į kelio ruožą, kuriame atliko statybos darbus.
6. Darbai laikomi visiškai baigtais, Rangovui įvykdžius visus Sutartyje numatytus Darbus ir Reglamento nustatyta tvarka pasirašius Rangovo atliktų statybos darbų perdavimo statytojui (Užsakovui) aktą.
7. Iki Rangovo atliktų statybos darbų perdavimo statytojui (Užsakovui) akto pasirašymo Rangovas privalo savo sąskaita visiškai pašalinti Užsakovo ir statinio statybos techninio prižiūrėtojo nurodytus statybos darbų ar jų etapų esminius trūkumus, ir (ar) netikslumus, visiškai ir tinkamai sutvarkyti statybos darbų atlikimo vietą ir aplinkines teritorijas, kurios buvo naudotos Rangovo reikmėms, įskaitant likusio statybinio laužo, užteršto grunto, šiukšlių ir pan. išgabenimą, pašalinti apylankos eksploatacijos metu atsiradusias naujas pažaidas  ir defektus kelio dangoje bei kituose kelio elementuose, ir perduoti Užsakovui tinkamai užpildytą visą kitą dokumentaciją (taip pat skaitmeninę jos kopiją), įskaitant žemės sklypo (-ų), statinio (-ių) bei inžinerinių tinklų kadastrines bylas ir dokumentus, patvirtinančius apie statybinio laužo išvežimą į tam skirtas vietas. Netinkamai atlikti statybos darbai arba neužbaigti statybos darbai nepriimami, ir tai yra užfiksuojama Nepriimtų statybos darbų akte.
8. Rangovas privalo ne vėliau kaip per 7 (septynias) dienas iki Sutarties 75 punkte nurodyto kreipimosi organizuoti atliktų statybos darbų priėmimo procedūrą bei pateikti erdvinius kelių duomenis adresu [duomenys@eismoinfo.lt](mailto:duomenys@eismoinfo.lt), vadovaujantis Užsakovo direktoriaus įsakymu nustatyta tvarka.
9. Jeigu nustatoma, kad Rangovas suprojektavo ir atliko statybos darbus privačiame žemės sklype be privataus žemės sklypo savininko sutikimo arba laisvoje valstybinėje žemėje be Nacionalinės žemės tarnybos sutikimo, laikoma, kad Darbai atlikti su dideliu trūkumu ir Darbai negali būti priimami tol, kol Rangovas savo sąskaita šio trūkumo nepašalina.
10. Po Darbų perdavimo Užsakovui, Rangovas įsipareigoja įvykdyti Sutarties 9.7 papunktyje numatytas su Darbais susijusias Paslaugas.

V.G. Inžinerinių tinklų iškėlimo ir (ar) rekonstravimo darbai

1. Tuo atveju, jeigu inžinerinių tinklų savininkas atsisakytų savo lėšomis ir atsakomybe atlikti inžinerinių tinklų iškėlimo ir (ar) rekonstravimo darbus, Rangovas įsipareigoja pateikti siūlymą Užsakovui dėl šių darbų įsigijimo Sutarties 176.1 papunktyje nustatyta tvarka, o Užsakovas priima sprendimą remdamasis Sutarties 172, 173, 176.2-176.4 punktuose nustatyta tvarka.

V.H. Kadastrinių matavimų duomenų bylos. Žemės sklypų formavimo ir pertvarkymo projektai

1. Atlikęs statybos darbus, Rangovas įsipareigoja:
   1. Parengti kelio (kelių) ruožo (ruožų), kuriame (kuriuose) buvo vykdomi statybos darbai nekilnojamojo turto kadastrinių matavimų duomenų bylą (-as), arba atnaujinti Nekilnojamo turto registre užregistruoto (-ų) statinio (-ių) ir inžinerinių tinklų kadastrinių matavimų duomenų bylas (pakeičiant kelio ruožo (-ų), kuriame (-iuose) buvo vykdomi statybos darbai, kadastro duomenis), o esant pakitimams ir žemės sklypo (-ų) kadastrinių matavimų duomenų bylas (taip pat ir skaitmeninę jų kopiją .pdf ir .dwg formatu).
   2. suderinti parengtas arba atnaujintas kadastrinių matavimų bylas su Užsakovu.
   3. pateikti suderintas su Užsakovu kadastrinių matavimų bylas VĮ „Registrų centrui“ išankstinei patikrai ir gauti išankstinę patikrą liudijantį kadastro tvarkytojo spaudą ant žemės sklypo plano ir nekilnojamojo daikto kadastro duomenų bylos.
2. Užsakovas per 30 (trisdešimt) kalendorinių dienų patikrina ir suderina Rangovo pateiktas kadastrinių matavimų bylas arba grąžina jas Rangovui tikslinti. Šiame Sutarties punkte nurodytų dokumentų patikslinimas nepaneigia Rangovo pareigos įvykdyti sutartinius įsipareigojimus per Sutarties IV skyriuje nurodytus terminus. Šis terminas yra įskaitomas į IV skyriaus 17 punkte nurodytą terminą.
3. Jei atlikus statybos darbuspaaiškėja, kad dėl Rangovo kaltės kelio statinys netelpa registruotame (-uose) žemės sklype (-uose):
   1. Rangovas privalo koreguoti žemės sklypo (-ų) ribas ir atnaujinti žemės sklypo (-ų) kadastrinių matavimų duomenų bylą (-as);
   2. Rangovas pataisytas ir atnaujintas žemės sklypo (-ų), kelio statinio (-ių) ir inžinerinių tinklų kadastrinių matavimų duomenų bylą (-as) privalo suderinti su Užsakovu. Derinimui turi būti pateiktas kelio statinio ir žemės sklypo planas .dwg formatu su gretutinių sklypų ir statinių ribomis bei kelio ir žemės sklypo kadastrinių matavimų byla (pilna komplektacija .pdf formatu);
   3. Užsakovui suderinus kadastrinių matavimų bylas, pateikti jas VĮ „Registrų centrui“ išankstinei patikrai ir gauti išankstinę patikrą liudijantį kadastro tvarkytojo spaudą ant žemės sklypo kadastro duomenų bylos arba ant žemės sklypo plano;
   4. Rangovas privalo žemės sklypo (-ų) kadastrinių matavimų duomenų bylas suderinti su Nacionaline žemės tarnyba prie Aplinkos ministerijos (toliau - NŽT prie AM). Jeigu iš NŽT prie AM gaunama neigiama išvada, kad žemės sklypo tikslinimui reikalingas teritorijų planavimo dokumentas, Rangovas privalo parengti teritorijų planavimo dokumentus, atnaujinti kadastrinių matavimų duomenų bylas pagal patvirtintą teritorijų planavimo dokumentą, ir pateikti jas derinimui Užsakovui ir NŽT prie AM.
4. Nekilnojamojo daikto atnaujinta kadastrinių duomenų byla (-os), vadovaujantis Nekilnojamojo turto kadastro nuostatų 82 punktu, perduodama (-os) Užsakovui.
5. **ATSISKAITYMO TVARKA**

## VI.A. Bendroji atsiskaitymo tvarka

1. Užsakovas įsipareigoja pagal pateiktus atsiskaitymo dokumentus apmokėti Rangovui už atliktus Darbus Sutartyje nustatyta tvarka ir terminais.
   1. Rangovui ir Užsakovui yra žinoma, kad vadovaujantis Lietuvos Respublikos pridėtinės vertės mokesčio įstatymo 96 str. nuostatomis, prievolė išskaityti ir sumokėti PVM į valstybės biudžetą už statybos darbus, kaip jie apibrėžti Lietuvos Respublikos statybos įstatymo 2 str. 90 dalyje, tenka statybos darbų užsakovui, jeigu jis yra apmokestinamasis asmuo PVM mokėtojas. Užsakovas Sutarties sudarymo metu vykdo PVM apmokestinamą veiklą ir yra PVM mokėtoju.
   2. Tuo atveju, jeigu prievolė PVM išskaityti ir sumokėti į biudžetą tenka Užsakovui, Užsakovas apmoka Rangovo PVM sąskaitose faktūrose nurodytas sumas išskyrus patį PVM.
2. Kiekvieno techninėje specifikacijoje nurodyto Projektavimo paslaugų etapo vertė (kaina) nustatoma pagal kartu su Rangovo pasiūlymu pateiktą Projektavimo paslaugų kainos skaičiavimą.
3. Mokėjimai Rangovui už suteiktas Projektavimo paslaugas, numatytas Sutarties 9.1-9.2 papunkčiuose, atliekami pagal techninės specifikacijos V skyriuje nurodytus etapus tokia tvarka:
   1. Pirmas mokėjimas atliekamas Rangovui įvykdžius techninės specifikacijos 5.1 papunktyje nurodytus darbus ir procedūras, jis sudaro **20 proc.** visos Sutarties 13.1 papunktyje nurodytos sumos;
   2. Antras mokėjimas atliekamas Rangovui įvykdžius techninės specifikacijos 5.2 - 5.5 papunkčiuose nurodytus darbus ir procedūras, jis sudaro **20 proc.** visos Sutarties 13.1 papunktyje nurodytos sumos;
   3. Trečias mokėjimas atliekamas Rangovui įvykdžius techninės specifikacijos 5.6 ir 5.7 papunkčiuose nurodytus darbus ir procedūras, jis sudaro **20 proc.** visos Sutarties 13.1 papunktyje nurodytos sumos;
   4. Ketvirtas mokėjimas atliekamas Rangovui įvykdžius techninės specifikacijos 5.8 ir 5.9 papunkčiuose nurodytus darbus ir procedūras, jis sudaro **30 proc.** visos Sutarties 13.1 papunktyje nurodytos sumos;
   5. Penktas mokėjimas atliekamas Rangovui įvykdžius techninės specifikacijos 5.10 papunktyje nurodytus darbus ir procedūras, jis sudaro **10 proc.** visos Sutarties 13.1 papunktyje nurodytos sumos;
   6. Rangovas įsipareigoja už Paslaugas, numatytas Sutarties 9.4 ir 9.5 papunkčiuose atsiskaitymo dokumentus Užsakovui pateikti etapais, ne dažniau kaip kartą per ketvirtį, skaičiuojant nuo faktinės rangos darbų pradžios dienos.
4. Apmokėjimo už tinkamai pagal Sutartį atliktus statybos darbus sumai nustatyti Įkainotame darbų kiekių žiniaraštyje nurodytos fiksuotos statybos darbų etapų kainos. Įkainotame darbų kiekių žiniaraštyje nurodytos statybos darbų etapų fiksuotos kainos gali būti sumokėtos Rangovui dalimis, atsižvelgiant į faktiškai atliktą statybos darbų etapo dalį. Tokiu atveju, Rangovo prašymu, statinio statybos techninis prižiūrėtojas, patikrindamas atliktų statybos darbų etapo apimtį, turi įvertinti, kokia Įkainotame darbų kiekių žiniaraštyje numatytų statybos darbų etapo dalis yra faktiškai atlikta ir pranešti Rangovui.
5. Rangovas įsipareigoja ne vėliau kaip iki einamojo mėnesio 25 (dvidešimt penktos) dienos pateikti Užsakovui atliktų darbų aktą (pateikiamas per KTVIS), darbų ir išlaidų apmokėjimo pažymą ir PVM sąskaitą faktūrą. Rangovas PVM sąskaitą faktūrą turi pateikti Užsakovui naudojantis informacinės sistemos „SABIS“ priemonėmis. Elektroninės sąskaitos faktūros, atitinkančios Europos elektroninių sąskaitų faktūrų standartą, gali būti teikiamos Rangovo pasirinktomis elektroninėmis priemonėmis. Rangovui pateikus PVM sąskaitą faktūrą kitais būdais ar priemonėmis, išskyrus Viešųjų pirkimų įstatymo 22 straipsnio 12 dalyje nurodytais atvejais[[6]](#footnote-7), laikoma, kad PVM sąskaita faktūra Užsakovui nepateikta.
6. Už faktiškai atliktus Darbus Užsakovas apmoka Rangovui per 30 (trisdešimt) dienų nuo dienos, kai Užsakovas priima pažymą apie atliktus Darbus ir gauna PVM sąskaitą faktūrą. Tuo atveju, jeigu Rangovui yra sumokėtas avansas, Rangovas, teikdamas atsiskaitymo dokumentus juose privalo iš atliktų Darbų vertės išskaičiuoti 15 (penkiolikos) proc. mokėtinos sumos dydžio sumą. Išskaitymai daromi tol, kol išskaitoma visa avanso suma.
7. Galutinis Rangovo atliktų statybos darbų įvertinimas ir atsiskaitymas atliekamas per 30 (trisdešimt) dienų nuo Rangovo atliktų statybos darbų perdavimo statytojui (Užsakovui) akto pasirašymo remiantis kontrolinių bandymų rezultatais bei vadovaujantis ĮT ASFALTAS 25[[7]](#footnote-8) ir ĮT SBR 19[[8]](#footnote-9), kurių reikalavimai taikomi Sutarčiai.
8. Sutartyje nustatyta tvarka, laiku ir tinkamai neįvykdžius ir nepridavus Užsakovui Darbų (ar atitinkamos jų dalies) bei to nepatvirtinus atliktų darbų aktu arba nepateikus tinkamos PVM sąskaitos faktūros, apmokėjimo terminai yra nukeliami vėlavimo laikotarpiui.
9. Pagal šią Sutartį priklausančias sumokėti pinigų sumas Užsakovas sumoka Rangovui mokėjimo pavedimu. Rangovui iš anksto neinformavus Užsakovo apie banko sąskaitos (rekvizitų) pasikeitimus, Rangovas prisiima su tokiu nepranešimu susijusią ir iš to kylančią riziką.
10. Tais atvejais, kai vėluoja finansavimas iš biudžeto, mokėjimai gali būti atidedami vėlavimo laikotarpiui, bet ne ilgiau kaip 60 (šešiasdešimt) dienų
11. Tuo atveju, kai Užsakovas atsisako Sutartyje numatytų Darbų, Užsakovas sumoka Rangovui tik už tinkamai ir laiku iki Sutarties nutraukimo dienos atliktus Darbus.
12. Užsakovas turi teisę be atskiro išankstinio Rangovo įspėjimo sulaikyti ir (ar) išskaičiuoti iš Rangovui pagal šią Sutartį mokėtinų sumų visas ir bet kokias nuostolių kompensavimo ir (ar) netesybų (delspinigių, baudų) sumas, Rangovo mokėtinas Užsakovui, t. y. Užsakovui vienašališkai įskaitant vienarūšį priešpriešinį reikalavimą dėl atitinkamos sumos. Apie atliktą sulaikymą ir (arba) įskaitymą Užsakovas raštu informuoja Rangovą.
13. Užsakovas turi teisę raštu pranešus Rangovui, sustabdyti Rangovui pagal Sutartį priklausančius mokėjimus, jeigu Rangovas nevykdo arba netinkamai vykdo Sutarties X skyriuje „Sutarties sąlygų įvykdymo užtikrinimas. Draudimas. Garantinio laikotarpio įsipareigojimų įvykdymo užtikrinimas. Avanso grąžinimo užtikrinimas“ prisiimtus įsipareigojimus, kol šie įsipareigojimai bus tinkamai įvykdyti.

## VI.B. Tiesioginio atsiskaitymo su subrangovais sąlygos

1. Tiesioginis atsiskaitymas su ūkio subjektais, kurių pajėgumais Rangovas remiasi, išskyrus subrangovus, nenumatytas.
2. Rangovui Sutarties vykdymui pasitelkus subrangovus, Užsakovas ne vėliau kaip per 3 darbo dienas nuo Sutarties pasirašymo (jei yra žinomi subtiekėjai), arba nuo informacijos apie subtiekėjo pasitelkimą iš Rangovo gavimo, raštu informuoja subtiekėjus apie tiesioginio atsiskaitymo galimybę, o Subtiekėjas, norėdamas pasinaudoti tiesioginio atsiskaitymo galimybe, raštu pateikia prašymą Užsakovui dėl tiesioginio mokėjimo atlikimo. Tarp Užsakovo, Rangovo ir subrangovo gali būti pasirašoma trišalė tiesioginio atsiskaitymo su subrangovu sutartis, kurioje aprašoma tiesioginio atsiskaitymo su subrangovu tvarka.
3. Subrangovas, po trišalės sutarties sudarymo, norėdamas pasinaudoti tiesioginio atsiskaitymo galimybe, pateikia Užsakovui atsiskaitymo dokumentus trišalėje sutartyje nustatyta tvarka ir terminais..
4. Tiesioginis atsiskaitymas su subrangovu gali būti atliekamas tik po to, kai subrangovas įvykdo visą jam perduotą Darbų dalį ir pateikia Užsakovui atsiskaitymo dokumentus, o Užsakovas priima atsiskaitymo dokumentus. Subrangovui negali būti mokamas avansas.
5. Kilus ginčui tarp Rangovo ir subrangovo, jie ginčus sprendžia savarankiškai, Užsakovui nedalyvaujant.
6. Subrangovui išmokėtų sumų dydžiu mažinamos Rangovui mokėtinos sumos.

VI.C. Avansas

1. Rangovui gali būti sumokamas avansas vieną kartą per visą Sutarties galiojimo laikotarpį, kurio dydis negali viršyti 15 (penkiolikos) procentų likutinės Sutarties vertės (be PVM) prašymo išmokėti avansą pateikimo dieną. Rangovui, kuris yra įtrauktas į Nepatikimų tiekėjų sąrašą, avansas negali būti mokamas.
2. Rangovas, norėdamas pasinaudoti teise gauti avansą, ne anksčiau negu po Darbų, nurodytų Sutarties 9.1 ir 9.2 papunkčiuose, atlikimo gali pateikti prašymą sumokėti avansą. Iki avanso sumokėjimo dienos Rangovas gali atsisakyti prašymo sumokėti avansą, šis atsisakymas neužkerta kelio Rangovui pakartotinai kreiptis su prašymu sumokėti avansą.
3. Užsakovas sumoka Rangovui avansą ne vėliau kaip per 30 (trisdešimt) dienų po to, kai Rangovas įvykdo Sutarties 159 punkte nustatytą prievolę pateikti avanso grąžinimo užtikrinimo dokumentą ir kai Užsakovas gauna išankstinio mokėjimo sąskaitą faktūrą, terminą skaičiuojant nuo vėliausio iš šių įvykių atsiradimo dienos. Išankstinio mokėjimo sąskaitos faktūros pateikimui keliami tokie patys reikalavimai kaip ir PVM sąskaitos faktūros pateikimui ir yra nustatyti Sutarties 92 punkte.
4. Avansas išskaitomas iš Užsakovo Rangovui mokėtinų sumų, atliekant 15 (penkiolikos) proc. išskaitymus iš kiekvieno mokėjimo. Išskaitymai daromi tol, kol išskaitoma visa avanso suma. Bet kuriuo atveju, visa likusi neišskaityta avanso suma, nepriklausomai nuo tokios sumos dydžio, yra išskaitoma iš paskutiniųjų sumų, kurias Užsakovas privalo sumokėti Rangovui už Darbus, atliktus iki Rangovo atliktų statybos darbų perdavimo statytojui (Užsakovui) akto pasirašymo.
5. Jeigu Rangovo atliktų statybos darbų perdavimo statytojui (Užsakovui) akto pasirašymo arba Sutarties nutraukimo dieną avansas nėra išskaitytas iš Rangovui mokėtinų sumų, tą dieną kyla Rangovo prievolė sumokėti (grąžinti) Užsakovui neišskaitytą avanso likutį.
6. Rangovas, dėl savo kaltės nepanaudojęs avanso ar jo dalies, privalo grąžinti Užsakovui avanso likutį ir sumokėti Pavėluoto mokėjimo palūkanų normos (taip kaip ji apibrėžta Mokėjimų, atliekamų pagal komercines sutartis, vėlavimo prevencijos įstatyme (toliau – MAKSVPĮ) dydžio palūkanas.
7. **ŠALIŲ TEISĖS IR PAREIGOS**
8. Užsakovas įsipareigoja:
   1. per 7 (septynias) dienas nuo Rangovo prašymo dienos pateikti šiuos įgaliojimus Rangovui: dėl prisijungimo sąlygų gavimo, dėl Projektinių pasiūlymų viešinimo procedūrų, dėl statybą leidžiančio dokumento gavimo, dėl pranešimo nustatyta tvarka apie statybos pradžią, dėl deklaracijos apie statybos užbaigimą gavimo, dėl kitų veiksmų, reikalingų Sutarčiai įvykdyti, atlikimo.
   2. suteikti Teikėjui visą turimą informaciją ir (arba) dokumentus, reikalingus Sutarčiai vykdyti;
   3. nedelsdamas pašalinti Rangovo įspėjime nurodytas aplinkybes, kurios trukdo tinkamai vykdyti Sutartį, jei jos priklauso nuo Užsakovo valios;
9. Užsakovas turi teisę: 
   1. tikrinti Rangovo Darbų atlikimo eigą ir kokybę, nesikišant į Rangovo ūkinę komercinę veiklą;
   2. duoti nurodymus ir pateikti papildomus dokumentus ar instrukcijas, siekdamas užtikrinti greitą ir efektyvų Darbų atlikimą;
   3. nemokėti už nekokybiškai atliktus Darbus arba, atsiradus trūkumų ar defektų, sustabdyti Darbus, kol trūkumai ar defektai bus pašalinti.
10. Rangovas įsipareigoja:
    1. ne vėliau kaip per 5 (penkias) darbo dienas nuo Sutarties įsigaliojimo paskirti statinio projekto vadovą, statinio projekto dalies vadovą ir pateikti Užsakovui tai patvirtinančius dokumentus;
    2. pateikti parengtą ir suderintą Projektą pagal techninėje specifikacijoje nurodytus reikalavimus;
    3. suteikti teisę Užsakovui naudotis visa projektavimo dokumentacija ir kita lydinčia informacija ir medžiaga ir nereikšti jokių pretenzijų;
    4. vykdyti teisėtus Užsakovo nurodymus, susijusius su Sutarties vykdymu. Jeigu Rangovas mano, kad Užsakovo nurodymai viršija Sutarties reikalavimus, jis apie tai praneša Užsakovui per 5 (penkias) dienas nuo tokio nurodymo gavimo dienos;
    5. savo sąskaita ištaisyti netikslumus ir trūkumus Projekte;
    6. neskelbti duomenų apie atliktus statybinius inžinerinius, ekonominius ir kitus tyrinėjimus, aplinkosaugos reikalavimų įgyvendinimą, statinio statybos projektavimą (statinio statybos projektinius sprendinius, statinio statybos skaičiuojamąją kainą ir kt.) tretiesiems asmenims.
    7. užtikrinti, kad parengtas Projektas bei visa kita dokumentacija, susijusi su Projektavimo paslaugų teikimu, būtų parengti nešališkai, laikantis įstatymų, naudojantis priimtomis ir visuotinai pripažintomis sistemomis, ir atsižvelgdamas į naujausius projektavimo kriterijus;
    8. visą Sutarties laikotarpį užtikrinti savo atitiktį Pirkimo dokumentuose nustatytiems kvalifikaciniams reikalavimams;
    9. visą Darbų atlikimo laikotarpį tinkamai kaupti, pildyti, saugoti ir tvarkyti visus Rangovo pagal Sutartį privalomus parengti (gauti), pateikti ir jam vykdant Sutartį perduotus Darbų dokumentus, kitą dokumentaciją bei medžiagą. Rangovas atsako už parengtuose (užpildytuose) dokumentuose pateikiamų duomenų teisingumą ir atitiktį faktinėms aplinkybėms. Rangovas praradęs, sunaikinęs, sugadinęs ar padaręs kitokią žalą tokiai dokumentacijai (medžiagai), privalo ją tinkamai atkurti ir atlyginti dėl to kilusius nuostolius;
    10. pranešti apie statybos pradžią, Rangovo, pagrindinių sričių (statinio projekto vykdymo priežiūros vadovo, statinio statybos vadovo, statinio statybos techninio prižiūrėtojo) pasamdymą ar paskyrimą arba jų pasikeitimą vadovaujantis STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ 39 punkto nuostatomis;
    11. iki statybos darbų pradžios paskirti statinio statybos vadovą ir pateikti Užsakovui tai patvirtinančius dokumentus;
    12. visą Sutarties vykdymo laikotarpį nedelsiant, bet ne vėliau nei per 5 (penkias) darbo dienas nuo Užsakovo paklausimo gavimo dienos raštu Užsakovui pateikti atsakymus į klausimus, susijusius su Projektu;
    13. atliekant Darbus, netrukdyti dirbti kitiems Užsakovo rangovams;
    14. [jeigu Sutartis sudaroma su Užsienio tiekėju: ne vėliau kaip per 10 (dešimt) darbo dienų po Sutarties pasirašymo, pateikti Užsakovui tiekėjo teisės pripažinimo pažymą (dokumentą), specialisto teisės pripažinimo pažymą  (dokumentą), nurodytus Konkurso sąlygų .... punktuose;]
    15. nedelsiant raštu informuoti (įspėti) Užsakovą apie aplinkybes, kurios trukdo tinkamai ir laiku vykdyti Sutartį, ir ne vėliau kaip per 20 (dvidešimt) dienų nuo aplinkybių atsiradimo pateikti dokumentus, pagrindžiančius Rangovo nurodytas aplinkybes;
    16. iki Sutarties įsigaliojimo pateikti Užsakovui pasirašytą sutikimą dėl pasiūlyme esančios konfidencialios informacijos atskleidimo (pateikimo);
    17. Lietuvos Respublikos želdynų įstatymo nustatyta tvarka informuoti visuomenę, kai numatomi vykdyti želdynų tvarkymo, kūrimo, medžių ir krūmų kirtimo, persodinimo, kitokio naikinimo darbai;
    18. Užsakovui pareikalavus, per 3 (tris) dienas pateikti aktualią statybos darbų technologijos projekto redakciją;
    19. nustatęs, kad Projekte numatyti sprendiniai patenka į privačius žemės sklypus ar laisvą valstybinę žemę, per 3 (tris) dienas informuoti apie tai Užsakovą;
    20. Rangovas įsipareigoja užtikrinti, kad visiems statybvietėje dirbantiems Rangovo darbuotojams (trečiųjų šalių piliečiams, ES / EEA piliečiams, toliau bendrai vadinama darbuotojais) darbo užmokestis būtų mokamas laiku ir tinkamai. Tuo atveju, jei Užsakovas pareikalaus, Rangovas ne vėliau nei per 3 (tris) darbo dienas privalo pateikti Užsakovui darbuotojų, atliksiančių statybos darbus, sąrašą; Valstybinio socialinio draudimo fondo valdybai pateiktus duomenis apie priskaičiuotą ir sumokėtą darbo užmokestį; banko pavedimus, patvirtinančius sumokėtas sumas; patvirtinimus iš darbuotojų, jog priskaičiuotas darbo užmokestis buvo gautas. Tuo atveju, jei bet kuris darbuotojas nustoja dirbti statybvietėje, Rangovas ne vėliau nei per 1 (vieną) darbo dieną šią informaciją privalo pateikti Užsakovui.
    21. tuo atveju, jei statybvietėje dirbs Rangovo darbuotojai, kurie yra ES/EEA ar trečiųjų šalių piliečiai, Rangovas privalo užtikrinti, kad tokie darbuotojai turėtų visus dokumentus, reikalingus gyventi ir dirbti Lietuvos Respublikoje;
    22. vykdydamas statybos darbus atitikti pirkimo dokumentuose jam keliamus kokybės vadybos sistemos standartų ir aplinkosauginius reikalavimus, taip pat vykdydamas kelių naujos statybos, rekonstravimo, kapitalinio remonto projektavimo ir (ar) statybos darbus, atitikti Projekte nustatytus minimalius aplinkos apsaugos kriterijus, o jei Projekte tokių nustatyta nebuvo arba buvo nustatytas tik vienas kriterijus, atitikti ne mažiau kaip du iš Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (toliau – Aprašas) 26.2. papunktyje įtvirtintų minimalių aplinkos apsaugos kriterijų. Per 10 darbo dienų nuo Sutarties 9.3 papunktyje nurodytų Darbų pradžios, Rangovas privalo pateikti Užsakovui atitiktį bent dviem Aprašo 26.2. papunktyje nurodytiems minimaliems aplinkos apsaugos kriterijams patvirtinančius dokumentus (aplinkosaugines produktų deklaracijas, techninius dokumentus, skaičiavimus, aiškinamuosius raštus, sertifikatus ir/ar kitus);
    23. Užsakovui pareikalavus, dalyvauti Užsakovo organizuojamuose susitikimuose, kuriuose Rangovas privalo lietuvių kalba pateikti išsamią ataskaitą apie Sutarties vykdymo progresą, su Sutarties vykdymu susijusias problemas ir galimas jų šalinimo priemones, atsakyti į užduodamus klausimus. Po pasitarimo Rangovas privalo ne vėliau kaip per 2 darbo dienas arba kitą su Užsakovu suderintą terminą parengti ir pateikti Užsakovui patvirtinti susitikimo protokolą.
    24. rengdamas Projektą, atlikdamas Darbus, teikdamas su Darbais susijusias Paslaugas, vadovautis galiojančiais įstatymais, poįstatyminiais teisės aktais bei Užsakovo priimtomis ir patvirtintomis tvarkomis ir taisyklėmis.
11. Rangovas turi teisę Darbus užbaigti ankščiau nustatyto termino.
12. **ŠALIŲ ATSAKOMYBĖ**

VIII.A. Bendrosios sąlygos

1. Rangovui yra žinomos Lietuvos Respublikos civilinio kodekso 6.703 straipsnio nuostatos, kad Rangovas atsako už netinkamą Projekto parengimą, Projektavimo paslaugų teikimą, taip pat už statinio statybos darbų perdirbimą dėl netinkamai parengto Projekto bei už Projekto ir Projektavimo paslaugų trūkumus (įskaitant, bet neapsiribojant, klaidas, praleidimus, dviprasmybes, prieštaravimus, neatitikimus), kurie buvo nustatyti statybos darbų pagal Rangovo parengtą Projektą vykdymo metu. Jeigu nustatomi Projekto ir (ar) Projektavimo paslaugų trūkumai ir (ar) netikslumai, Rangovas privalo Užsakovo reikalavimu neatlygintinai ištaisyti Projekto ir (ar) Projektavimo paslaugų trūkumus ir (ar) netikslumus bei atlyginti Užsakovui nuostolius, įskaitant, bet neapsiribojant Užsakovo patirtas išlaidas įsigyjant ir apmokant papildomus statybos darbus, susijusius su netinkamu Projekto parengimu ir (ar) Projektavimo paslaugų suteikimu.
2. Visą Sutarties vykdymo laikotarpį Rangovas įsipareigoja ne vėliau kaip per 10 (dešimt) darbo dienų nuo Užsakovo kreipimosi dienos savo sąskaita ištaisyti Projekto ir (ar) Projektavimo paslaugų netikslumus, neatitikimus ir (ar) kitus trūkumus. Šis Rangovo įsipareigojimas nepaneigia Rangovo pareigos atlyginti Užsakovo nuostolius, nurodytos Sutarties 117 punkte.
3. Rangovui antrą ir bet kurį vėlesnį kartą pateikus peržiūrai Projektavimo paslaugų etapo rezultatą, turi būti atsižvelgta į Užsakovo anksčiau pateiktas pastabas bei ištaisyti nurodyti trūkumai arba pateikti argumentuoti atsakymai, pagrindžiantys Rangovo parinktus sprendinius. Jei Užsakovui antrą ir bet kurį vėlesnį kartą pateiktas Projektavimo paslaugų etapo rezultatas vis tiek neatitinka Užsakovo reikalavimų, Projektavimo paslaugų etapo rezultatas grąžinamas taisymui ir, Užsakovui pareikalavus, Rangovas sumoka Užsakovui 100 (vieno šimto) EUR dydžio baudą už kiekvieną tokį atvejį bei atlygina Užsakovo dėl to patirtus nuostolius tiek, kiek jų nepadengia mokėtina bauda. Jeigu Užsakovas po antro karto Projektavimo paslaugų rezultato peržiūros pateikia naujas pastabas, kurios nebuvo pateiktos pirminiu pateikimu, bauda neskaičiuojama.
4. Rangovas yra visiškai atsakingas už žalą, padarytą Užsakovo interesams, tretiesiems asmenims, jų turtui, vykdant Sutartyje numatytus Darbus. Rangovas taip pat atsako už subrangovo, jo įgaliotų atstovų ir darbuotojų veiksmus arba neveikimą.
5. Rangovas, pasitelkęs papildomus subrangovus, atsisakęs Sutartyje numatytų subrangovų, sukeitęs vietomis Sutartyje numatytus subrangovus, ir (ar) perdavęs didesnę (mažesnę) Darbų dalį, negu buvo nurodyta pasiūlyme, kitam Sutartyje numatytam subrangovui, ir apie tai neinformavęs Užsakovo, t. y. nesilaikęs Sutarties 165 punkte nurodytų reikalavimų, įsipareigoja sumokėti Užsakovui 1000 Eur (vieno tūkstančio eurų) dydžio baudą už kiekvieną tokį pažeidimo atvejį, kuri bus išskaičiuota iš Rangovui pagal šią Sutartį mokėtinų sumų (be PVM). Apie atliktą įskaitymą Užsakovas raštu informuoja Rangovą.
6. Rangovas yra visiškai atsakingas už darbuotojų darbų saugos taisyklių reikalavimų laikymąsi. Įvykus nelaimingam atsitikimui su Rangovo darbuotoju, nelaimingą atsitikimą tiria ir apskaito Rangovas.
7. Rangovas nėra atsakingas už viešojo administravimo subjektų[[9]](#footnote-10) taip pat Užsakovo netinkamą veikimą ar neveikimą (pavyzdžiui, neteisėtų sprendimų priėmimą ar vėlavimą priimti sprendimus), inžinerinių tinklų savininko vykdomus darbus kelio ruože, kuriame Rangovas vykdo statybos darbus, taip pat ekstremalių gamtinių sąlygų (pavyzdžiui, mėnesinis kritulių kiekis, patvirtintas oficialiais kompetentingų institucijų dokumentais, 200 % viršijantis standartines klimato normas ir kt.) dėl kurių negalėjo Darbų užbaigti sutartyje numatytu laiku, jeigu apie šias aplinkybes informuoja Užsakovą. Apie viešojo administravimo subjektų, Užsakovo netinkamą veikimą ar neveikimą ir (ar) inžinerinių tinklų savininko vykdomus darbus kelio ruože, apie ekstremalias gamtines sąlygas Rangovas privalo ne vėliau kaip per 30 (trisdešimt) dienų nuo šių aplinkybių atsiradimo informuoti Užsakovą. Rangovui, laiku pateikusiam ir tinkamai pagrindusiam šias aplinkybes, delspinigiai vėlavimo laikotarpiu dėl šiame punkte minėtų aplinkybių nėra skaičiuojami. Vėlavimo laikotarpis dėl viešojo administravimo subjektų, Užsakovo netinkamo veikimo ar neveikimo, taip pat inžinerinių tinklų savininko vykdomų darbų, skaičiuojamas dienomis, o vėlavimo laikotarpis dėl ekstremalių gamtinių sąlygų skaičiuojamas mėnesiais.
8. Rangovas nėra atsakingas už inžinerinių tinklų savininko vėlavimą atlikti inžinerinių tinklų iškėlimo ir (ar) rekonstravimo darbus, numatytus Projekte. Tuo atveju, jeigu inžinerinių tinklų savininkas vėluoja atlikti Projekte numatytus inžinerinių tinklų iškėlimo ir (ar) rekonstravimo darbus ir dėl to Rangovas negali Darbų užbaigti sutartyje numatytu laiku, Rangovas nedelsdamas privalo informuoti Užsakovą ir statinio statybos techninį prižiūrėtoją apie šias aplinkybes, šių aplinkybių atsiradimo datą ir šių aplinkybių išnykimo datą. Rangovui nedelsiant informavus ir tinkamai pagrindus šias aplinkybes, delspinigiai vėlavimo laikotarpiu dėl šiame punkte minėtų aplinkybių nėra skaičiuojami.
9. Sutarties 123 ir 124 punkte nurodytos aplinkybės (viešojo administravimo subjektų, Užsakovo netinkamas veikimas ar neveikimas, inžinerinių tinklų savininko vykdomi darbai, taip pat ekstremalios gamtinės sąlygos) nepaneigia Rangovo pareigos vykdyti Darbus pagal Sutartį per Sutartyje nustatytą laiką ir kuriems neturi įtakos Sutarties 123 ir 124 punkte nurodytos aplinkybės.
10. Rangovuinevykdant Sutarties 38 punkte nurodytų įsipareigojimų, Užsakovasgali inicijuoti ypatingo statinio projektuotojo, ypatingo statinio projekto vadovo ir ypatingo statinio projekto dalies vadovo (-ų) kvalifikacijos atestatų, kitų kvalifikacijos atestatų ar (ir) teisės pripažinimo pažymų, suteikiančių teisę Lietuvos Respublikoje užsiimti statinio projektavimu, eiti ypatingo statinio projekto vadovo ir projekto dalies vadovo pareigas, atestato ar kitų licencijų ar atestatų, suteikiančių teisę užsiimti tam tikromis veiklomis, susijusiomis su teikiamomis paslaugomis (statybiniais tyrinėjimais ir statinio projektavimu ir kitomis), galiojimo sustabdymo ar panaikinimo procedūras.
11. Rangovui pažeidus Sutarties 57 punkte nustatytus įsipareigojimus arba vykdant statybos darbus be galiojančio leidimo riboti eismą, taikoma Lietuvos Respublikos administracinių nusižengimų kodekse nustatyta atsakomybė.
12. Rangovui nepašalinus defektų, netikslumų, neatitikimų teisės aktams, techninei specifikacijai ir (ar) kitų trūkumų per Užsakovo ir (ar) statinio statybos techninio prižiūrėtojo nustatytą laiką, Užsakovas gali taikyti 100 Eur (vieno šimto eurų) dydžio delspinigius už kiekvieną pavėluotą kalendorinę dieną, o Rangovas įsipareigoja atlyginti priskaičiuotus delspinigius. Taip pat Užsakovas turi teisę be atskiro Rangovo įspėjimo pasitelkti trečiuosius asmenis nustatytiems trūkumams, defektams, neatitikimams ir (ar) netikslumams pašalinti ir turėtomis išlaidomis sumažinti Rangovui pagal Sutartį mokėtinas sumas, ir (arba) reikalauti atlyginti išlaidas ir kitus dėl to patirtus nuostolius, o Rangovas įsipareigoja atlyginti visas Užsakovo patirtas su trūkumų, defektų ir (ar) netikslumų šalinimu susijusias išlaidas ir kitus nuostolius (įskaitant, bet neapsiribojant išlaidomis už papildomai sunaudotas medžiagas ir atliktus Darbus, kurie buvo atlikti ištaisius Darbų trūkumus, defektus ir (ar) netikslumus).
13. Rangovui pagal šią Sutartį neįvykdžius arba netinkamai įvykdžius Sutarties įsipareigojimus, kurie yra užtikrinti Sutarties įvykdymo užtikrinimu arba Sutarties 198–199 punktų atvejais, Užsakovas turi teisę pasinaudoti jam pateiktu Sutarties įvykdymo užtikrinimu.
14. Jei Rangovas pažeidžia Sutarties 70, 115.20 ir (ar) 115.22 punktuose nustatytas pareigas laiku teikti atitinkamus teisingus dokumentus, Užsakovas gali taikyti 500 EUR (penkių šimtų eurų) baudą už kiekvieną pažeidimo atvejį.
15. Jei paaiškėja, jog Rangovo pateikti dokumentai, nurodyti Sutarties 70, 115.20 ir (ar) 115.22 punktuose, neatitiko teisės aktų reikalavimų (buvo suklastoti, negaliojantys, gauti pateiktus klaidingus duomenis ir pan.) arba Rangovas leido statybos darbus vykdantiems darbuotojams ar paslaugų teikėjams, kurie neturi statybininko ID kodo ar nepranešė atitinkamų duomenų Skaidriai dirbančiojo tapatybės identifikavimo informacinės sistemos tvarkytojui patekti į statybvietę ar atlikti statybos darbus, Rangovui taikoma 5 000 EUR (penkių tūkstančių eurų) bauda už kiekvieną pažeidimo atvejį (t. y. kiekvieną asmenį, kuris neturi statybininko ID arba nepranešė atitinkamų duomenų Skaidriai dirbančiojo tapatybės identifikavimo informacinės sistemos tvarkytojui), be to, Rangovas privalo atlyginti visus tiesioginius Užsakovo patirtus nuostolius, kurių nepadengia aukščiau nurodyta bauda.

VIII.B. Netesybos ir palūkanos

1. Rangovui vėluojant vykdyti Darbus Sutarties 17 punkte nurodytu terminu, Rangovas įsipareigoja sumokėti Užsakovui 0,05% (nulio ir penkių šimtųjų procento) dydžio delspinigius nuo neatliktų/vėluojamų atlikti Darbų vertės be PVM, bet ne mažiau kaip 100 (vienas šimtas eurų) EUR už kiekvieną pavėluotą dieną. Iš anksto Šalių sutartos ir Sutartyje nustatytos netesybos yra laikomos minimaliais, iš anksto pagrįstais, neginčijamais ir papildomai neįrodinėjamais Užsakovo nuostoliais dėl to, kad kita Šalis pažeidė atitinkamą Sutarties sąlygą, kurių dydžio nukentėjusiai Šaliai nereikia įrodinėti. Netesybų sumokėjimas nukentėjusiai Šaliai nedraudžia reikalauti nuostolių, kurių netesybos nepadengia, atlyginimo ir neatleidžia sumokėjusios Šalies nuo sutartinių įsipareigojimų įvykdymo. Užsakovas turi teisę vienašališkai išskaičiuoti netesybas iš Rangovui mokėtinų sumų. Apie atliktą įskaitymą Užsakovas raštu informuoja Rangovą.
2. Rangovui nevykdant arba netinkamai vykdant Sutarties 9.4 ir (ar) 9.5 papunkčiuose numatytus Darbus, už kiekvieną pažeidimo atvejį Rangovas įsipareigoja sumokėti Užsakovui 100 (vieno šimto) eurų dydžio baudą, kuri bus išskaičiuota iš Rangovui pagal šią Sutartį mokėtinų sumų (be PVM). Apie atliktą įskaitymą Užsakovas raštu informuoja Rangovą.
3. Paaiškėjus Projekto ir (ar) Projektavimo paslaugų netikslumams ir (ar) trūkumams:
   1. iki tol, kol Rangovas pašalins nustatytus Projekto ir (ar) Projektavimo paslaugų trūkumus ir (ar) netikslumus, Užsakovas turi teisę taikyti bet kurią arba visas toliau nurodytas priemones:
      1. atsisakyti pasirašyti suteiktų Projektavimo paslaugų priėmimo-perdavimo aktą;
      2. sulaikyti mokėtinas sumas už suteiktas Projektavimo paslaugas;
      3. taikyti Sutarties 132 punkte nustatyto dydžio delspinigius, jeigu Rangovas, šalindamas nustatytus Projekto ir (ar) Projektavimo paslaugų trūkumus ir (ar) netikslumus vėluoja atlikti Darbus per Sutartyje numatytą terminą ir (arba) per Darbų grafike nurodytus Darbų atlikimo etapų terminus.
   2. Rangovui neištaisius Projekto ir (ar) Projektavimo paslaugų trūkumų ir (ar) netikslumų per 10 (dešimt) darbo dienų nuo Užsakovo kreipimosi dienos, Rangovas įsipareigoja atlyginti visus Užsakovo patirtus nuostolius, kurių nepadengia netesybos, o Užsakovas turi teisę taikyti bet kurią arba visas toliau nurodytas priemones:
      1. be atskiro įspėjimo pasitelkti trečiuosius asmenis nustatytiems Projekto trūkumams ir (ar) netikslumams ištaisyti ir turėtomis išlaidomis sumažinti Rangovui pagal Sutartį mokėtinas sumas, o jeigu mokėtinų sumų ir delspinigių (jei taikomi) nepakanka padengti patirtoms išlaidoms, reikalauti atlyginti patirtas išlaidas ir kitus su trečiųjų asmenų pasitelkimu susijusius nuostolius;
      2. taikyti 100 (vieno šimto eurų) Eur dydžio delspinigius už kiekvieną pavėluotą pašalinti trūkumus, defektus, netikslumus ir (ar) neatitikimus kalendorinę dieną;
      3. pasinaudoti Sutarties įvykdymo užtikrinimu;
      4. vienašališkai nutraukti Sutartį.
4. Delspinigiai už vėlavimą atlikti Darbus Sutartyje numatytu laiku ir (ar) nesilaikius Sutarties 17 punkte nustatytų terminų, neskaičiuojami nuo statinio statybos techninio prižiūrėtojo galutinės apžiūros akte nurodytos faktinės statybos darbų pabaigos datos tuo atveju, jeigu šiame akte nenurodoma atliktų statybos darbų esminių trūkumų. Tuo atveju, jeigu statinio statybos techninio prižiūrėtojo galutinės apžiūros akte nurodoma atliktų statybos darbų esminių trūkumų, terminas delspinigiams skaičiuoti nestabdomas.
5. Tuo atveju, jeigu Rangovo atliktų statybos darbų perdavimo statytojui (Užsakovui) procedūros metu nustatomi statybos darbų esminiai trūkumai, Reglamente nustatyta tvarka surašomas Nepriimtų statybos darbų aktas ir delspinigių skaičiavimas tęsiamas nuo šio akto surašymo dienos iki Rangovas savo sąskaita pašalina visus akte nurodytus statybos darbų esminius trūkumus ir tai užfiksuojama statinio statybos techninio prižiūrėtojo galutinės apžiūros akte. Priskaičiuoti delspinigiai išskaičiuojami iš Rangovui pagal šią Sutartį mokėtinų sumų (be PVM). Apie atliktą įskaitymą Užsakovas raštu informuoja Rangovą.
6. Rangovas, neįvykdęs pareigos, numatytos Sutarties 9.7 papunktyje, vilkinantis Reglamente aprašytų veiksmų atlikimą, dėl ko užsitęsia Sutarties 78 punkte nurodyto akto pasirašymas, ir (ar) nevykdantis teisėtų Užsakovo nurodymų už kiekvieną tokios pareigos ir/ar tokių nurodymų nevykdymo savaitę, įsipareigoja mokėti Užsakovui po 1 000 EUR (vieno tūkstančio eurų) dydžio baudą, kuri bus išskaičiuota iš Rangovui pagal šią Sutartį mokėtinų sumų (be PVM). Apie atliktą įskaitymą Užsakovas raštu informuoja Rangovą.
7. Rangovas, nesilaikęs Sutarties 37, 62 ir 69 punktuose, taip pat Sutarties XI skyriuje nurodytų reikalavimų, taip pat po pakartotinio Užsakovo paraginimo nepateikęs bet kurio iš Sutarties V skyriaus V.A skirsnyje nurodytų grafikų arba ataskaitos, įsipareigoja sumokėti Užsakovui 1 000 EUR (vieno tūkstančio eurų) dydžio baudą už kiekvieną tokį pažeidimo atvejį, kuri bus išskaičiuota iš Rangovui pagal šią Sutartį mokėtinų sumų (be PVM). Apie atliktą įskaitymą Užsakovas raštu informuoja Rangovą.
8. Rangovas, nesilaikęs Sutarties 57, 58, 60, 63 ir (ar) 64 punktuose nurodytų reikalavimų, įsipareigoja sumokėti Užsakovui 2000 (dviejų tūkstančių) EUR dydžio baudą, jeigu pažeidimas padarytas valstybinės reikšmės magistraliniame kelyje, 1000 (vieno tūkstančio) EUR dydžio baudą, jeigu pažeidimas padarytas valstybinės reikšmės krašto kelyje, 500 (penkių šimtų) EUR dydžio baudą, jeigu pažeidimas padarytas valstybinės reikšmės rajoniniame kelyje, už kiekvieną nustatyto pažeidimo atvejį (įrašytą į elektroninį statybos darbų žurnalą) ir už kiekvieną tokio pažeidimo nepašalinimo dieną. Bauda išskaičiuojama iš Rangovui pagal šią Sutartį mokėtinų sumų (be PVM). Apie atliktą įskaitymą Užsakovas raštu informuoja Rangovą.
9. Užsakovas, nepagrįstai uždelsęs atsiskaityti už atliktus Darbus Sutartyje numatyta tvarka ir terminais, moka Rangovui Lietuvos Respublikos mokėjimų, atliekamų pagal komercines sutartis, vėlavimo prevencijos įstatymo nustatyto dydžio palūkanas nuo neapmokėtos sumos už kiekvieną uždelstą dieną.
10. Jeigu Rangovui yra sumokėtas avansas, Rangovas, neužbaigęs Darbų Sutartyje numatytu laiku, nesilaikęs Sutarties 17 punkte nustatytų terminų, kartu su Sutartyje nustatytais delspinigiais įsipareigoja sumokėti Užsakovui MAKSVPĮ nustatyto dydžio palūkanas už kiekvieną pavėluotą dieną nuo neišskaičiuotos iš mokėtinų sumų avanso sumos.

VIII.C. Sutarties vykdymas su dideliais arba nuolatiniais trūkumais

1. Bus laikoma, kad Rangovas vykdo Sutartį su dideliais trūkumais, jeigu:
   1. Užsakovas dėl Rangovo kaltės turi patirti papildomų Techninėje specifikacijoje nenumatytų išlaidų;
   2. Rangovas ar jo darbuotojai nesilaikė teisės aktų reikalavimų ar pažeidė trečiųjų asmenų teises ir dėl to Užsakovui buvo pateikti kokie nors reikalavimai ar pradėti procesiniai veiksmai prieš Užsakovą, o Rangovas nekompensuoja dėl to Užsakovo patirtų išlaidų;
   3. Rangovas prarado, sunaikino, sugadino ar padarė kitokią žalą jam perduotiems Darbų dokumentams, dokumentacijai bei medžiagai;
   4. Rangovas nesilaikė Sutarties 57-58, 62 punktuose nustatytų reikalavimų;
   5. Rangovas garantiniu laikotarpiu savo sąskaita per Užsakovo nustatytą terminą po Užsakovo ar kelio valdytojo raštiško pranešimo apie defektus ar trūkumus gavimo atsisako remontuoti ar keisti tinkama trūkumų turinčią statybos darbų dalį;
   6. Rangovas statybos darbus atliko privačiame žemės sklype arba laisvoje valstybinėje žemėje, neturėdamas privataus žemės sklypo savininko ar NŽT sutikimo.
2. Bus laikoma, kad Rangovas vykdo Sutartį su nuolatiniais trūkumais, jeigu:
   1. Rangovas Darbus pagal Darbų ir su Darbais susijusių Paslaugų grafiką vėluoja atlikti daugiau nei 1 mėnesį ;
   2. Po pakartotinio Užsakovo paraginimo Rangovas nepateikė atnaujinto Darbų ir su Darbais susijusių Paslaugų grafiko ir (ar) nesilaikė Sutarties 27 punkte įtvirtintų reikalavimų;
   3. Po pakartotinio Užsakovo paraginimo Rangovas nepakeitė Pirkimo dokumentuose nustatytą pašalinimo pagrindą, kuris taikomas ir Sutarties galiojimo metu, atitinkantį arba kvalifikacijos reikalavimų neatitinkantį subrangovą į subrangovą, neatitinkantį Pirkimo dokumentuose nustatyto pašalinimo pagrindo, kuris taikomas ir Sutarties galiojimo metu, arba atitinkantį kvalifikacijos reikalavimus.
   4. Rangovas nesilaiko Sutarties 63 ir 64 punktuose nustatytų reikalavimų;
   5. atsisako vykdyti teisėtus Užsakovo nurodymus.
3. Nustačius, kad Rangovas Sutartį vykdė su dideliais ar nuolatiniais trūkumais, Užsakovas turi teisę, nenutraukdamas Sutarties, įtraukti Rangovą į Nepatikimų tiekėjų sąrašą Rangovą informavus apie tai raštu:
   1. Sutarties 142.2 ir 142.5 papunkčių atvejais Užsakovas sprendimą, kad Rangovas Sutartį vykdo su dideliais arba nuolatiniais trūkumais, priima įspėjęs Rangovą prieš 30 (trisdešimt) dienų.
   2. Sutarties 142.1, 142.3-142.4, 142.6 143.1-143.5 papunkčių atvejais Užsakovas sprendimą, kad Rangovas Sutartį vykdo su dideliais arba nuolatiniais trūkumais, priima be išankstinio įspėjimo.
4. **RANGOVO PRIEVOLĖS PER GARANTINĮ TERMINĄ**
5. Rangovas (kartu su techniniu prižiūrėtoju) Lietuvos Respublikos civilinio kodekso, taip pat Statybos įstatymo nustatyta tvarka atsako už statinio sugriuvimą ar per garantinį terminą nustatytus defektus. Sutarties Šalims yra žinomos Lietuvos Respublikos civilinio kodekso 6.697 ir 6.698 straipsnių nuostatos, kad Rangovas atsako už objekto sugriuvimą ar defektus, jeigu objektas sugriuvo ar defektai buvo nustatyti per 5 (penkerius) metus, esant paslėptų statinio elementų – 10 metų, esant tyčia paslėptų defektų – 20 metų, jeigu neįrodo, kad jie atsirado dėl objekto ar jo dalių normalaus susidėvėjimo, jo netinkamo naudojimo ar Užsakovo ar jo pasamdytų asmenų netinkamai atlikto remonto arba dėl Užsakovo ar jo pasamdytų asmenų kitokių kaltų veiksmų.
6. Visiems atliktiems statybos darbams, įskaitant jiems panaudotas medžiagas, priemones bei visas jų sudedamąsias dalis, Rangovas suteikia 5 (penkerių) metų garantinį terminą.
7. Garantinis terminas pradedamas skaičiuoti nuo Rangovo atliktų statybos darbų perdavimo statytojui (Užsakovui) akto pasirašymo dienos.
8. Nutraukus Sutartį joje nurodytais pagrindais, atliktiems statybos darbams yra suteikiamas bendras Sutarties 146 punkte nustatytas garantinis terminas.
9. Rangovas per Užsakovo nustatytą terminą savo sąskaita remontuoja ir (arba) pakeičia tinkama tą statybos darbų dalį (ir defektų atsiradimo priežastį), kuri neatlaiko eksploatacijos išbandymų ar kitokiu būdu pagrįstai Užsakovo nustatoma kaip neatitinkanti Sutarties sąlygų (ir kitų pirkimo dokumentų sąlygų). Rangovas garantiniu laikotarpiu savo sąskaita per Užsakovo nustatytą terminą po Užsakovo ar kelio valdytojo rašytinio pranešimo apie defektus ar trūkumus gavimo pradeda remontuoti ar keisti tinkama trūkumų turinčią statybos darbų dalį, ir yra atsakingas už bet kokią žalą, kurią gali tiesiogiai arba netiesiogiai sukelti trūkumai arba jų atitaisymas.
10. Jeigu Rangovas nepradeda šalinti trūkumų per nustatytą terminą arba nepašalina šių trūkumų per Užsakovo nustatytą terminą (tačiau visais atvejais ne ilgiau nei per protingą, pagrįstai tam reikalingą laiko tarpą), Užsakovas gali Rangovo rizika ir sąskaita pats arba pasitelkdamas trečiuosius asmenis pašalinti trūkumus. Tokiu atveju Rangovas privalės atlyginti visus Užsakovo patirtus su trūkumų šalinimu susijusius nuostolius (įskaitant, bet neapsiribojant išlaidomis už papildomai sunaudotas medžiagas ir atliktus statybos darbus, kurie buvo atlikti ištaisius statybos darbų trūkumus, defektus ir (ar) netikslumus).
11. Garantinio laikotarpio metu atsiradus statybos darbų defektų, garantinis laikotarpis yra sustabdomas laikotarpiui nuo Užsakovo pirmojo pranešimo apie defektus dienos iki visiško defektų pašalinimo dienos. Po visiško defektų pašalinimo garantinis terminas yra pratęsiamas tam laikotarpiui, kuriam buvo sustabdytas.
12. Užsakovas turi teisę, Rangovui nepašalinus defektų nurodytu terminu, apie tai raštu informuoti Valstybinę teritorijų planavimo ir statybos inspekciją prie Aplinkos ministerijos dėl Rangovo veiklos įvertinimo ir (ar) dokumento, suteikiančio Rangovui teisę vykdyti atitinkamus Darbus, galiojimo panaikinimo, taip pat pasinaudoti garantinio laikotarpio įsipareigojimų įvykdymo užtikrinimu. Užsakovas taip pat turi teisę pasinaudoti garantinio laikotarpio įsipareigojimų įvykdymo užtikrinimu, jeigu Rangovas nepateikia Darbų priėmimo metu galiojančiame Reglamente nurodyto atliktų darbų neesminių trūkumų ir neatitikimų pašalinimo akto.
13. **SUTARTIES SĄLYGŲ ĮVYKDYMO UŽTIKRINIMAS. DRAUDIMAS. GARANTINIO LAIKOTARPIO ĮSIPAREIGOJIMŲ ĮVYKDYMO UŽTIKRINIMAS. AVANSO GRĄŽINIMO UŽTIKRINIMAS**
14. Rangovas privalo per 10 (dešimt) darbo dienų po Sutarties pasirašymo dienos savo sąskaita pateikti „Rajoninio kelio Nr. 2022 Dotnuva–Valučiai 2,477 km tilto per Jaugilą rekonstravimo techninio darbo projekto parengimas, projekto vykdymo priežiūra ir darbų atlikimas“ specialiųjų konkurso sąlygų [įrašyti] punkte nurodytos sumos dydžio banko ar kitos kredito įstaigos išduotą Sutarties sąlygų įvykdymo užtikrinimo banko garantiją[[10]](#footnote-11) arba Rangovo išduotą garantiją deponuojant lėšas Užsakovo banko sąskaitoje, pagal Užsakovo specialiųjų konkurso sąlygų [įrašyti] priede pateiktą formą. Banko ar kitos kredito įstaigos išduota Sutarties sąlygų įvykdymo užtikrinimo banko garantija arba Rangovo garantija turi galioti ne trumpiau kaip 1 (vieną) mėnesį po Rangovo atliktų statybos darbų perdavimo statytojui (Užsakovui) akto pasirašymo dienos. Jeigu Rangovas pateikia savo išduotą garantiją, tai kartu su šia garantija Rangovas turi pateikti įrodymus, kad deponavo lėšas Užsakovo nurodytoje banko sąskaitoje. Jei Rangovas nepateikia Sutarties sąlygų įvykdymo užtikrinimo per šiame punkte nurodytą laikotarpį, laikoma, kad Rangovas atsisakė sudaryti Sutartį.
15. Rangovas privalo iki statybos darbų pradžios savo sąskaita sudaryti statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sutartį atskirai dėl kiekvieno statomo statinio pagal Lietuvos Respublikos statybos įstatymo XI skirsnyje nustatytus reikalavimus. Ši privalomojo draudimo sutartis turi įsigalioti iki statybos darbų pradžios ir turi galioti visą statybvietėje vykdomų darbų laikotarpį iki visų rangovo atliktų statybos darbų rezultato perdavimo statytojui (užsakovui) dienos. Statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų draudimo suma turi būti ne mažesnė kaip numatyta Statinio statybos, rekonstravimo, remonto, atnaujinimo (modernizavimo), griovimo ar kultūros paveldo statinio tvarkomųjų statybos darbų ir civilinės atsakomybės privalomojo draudimo taisyklių  IV skyriaus ketvirtajame skirsnyje „Draudimo suma“, civilinės atsakomybės draudimo suma kiekvienam statiniui negali būti mažesnė kaip 43 400,00 EUR (keturiasdešimt trijų tūkstančių keturių šimtų eurų) suma vienam draudžiamajam įvykiui. Rangovas privalo ne vėliau kaip per 10 (dešimt) darbo dienų nuo statybos darbų pradžios pateikti Užsakovui Statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojodraudimoliudijimo(poliso) ir mokestinio pavedimo,patvirtinančiodraudimoįmokos ar jos dalies sumokėjimą,patvirtintaskopijas. Rangovas savo sąskaita privalo pratęsti (atnaujinti) privalomojo draudimo sutartį ir pateikti Užsakovui tai patvirtinančius dokumentus, jeigu ši draudimo sutartis pasibaigs anksčiau, negu nurodyta šiame punkte.
16. Rangovas privalo per 10 (dešimt) darbo dienų po Sutarties pasirašymo dienos savo sąskaita sudaryti ir pateikti statinio projektuotojo civilinės atsakomybės privalomąjį draudimą vienu iš žemiau išvardintų variantų:
    1. jeigu Rangovas turi teisę verstis projektavimo veikla, tai Rangovas privalo pagal Statybos įstatymo XI skirsnyje keliamus reikalavimus sudaryti statinio projektuotojo civilinės atsakomybės privalomojo draudimo sutartį dėl netinkamai parengto Sutartyje numatyto Projekto ne mažesnei kaip 43 400,00 EUR (keturiasdešimt trijų tūkstančių keturių šimtų eurų) draudimo sumai vienam draudžiamajam įvykiui ir pateikti Užsakovui statinio projektuotojo civilinės atsakomybės privalomojo draudimo liudijimo (poliso) ir mokestinio pavedimo, patvirtinančio draudimo įmokos ar jos dalies sumokėjimą, patvirtintas kopijas. Rangovas savo sąskaita privalo pratęsti (atnaujinti) privalomojo draudimo sutartį ir pateikti Užsakovui tai patvirtinančius dokumentus, jeigu ši draudimo sutartis pasibaigs anksčiau, negu nurodyta šiame punkte, arba jeigu Rangovas neturi teisės verstis projektavimo veikla, tai Rangovas įsipareigoja teikti Užsakovui informaciją apie sudarytas sutartis su turinčiais teisę verstis projektavimo veikla subrangovais, kurie vykdys Sutartyje numatyto Projekto parengimo darbus, ir pateikti Užsakovui subrangovų statinio projektuotojo civilinės atsakomybės privalomojo draudimo liudijimų (polisų) patvirtintas kopijas už ne mažesnę kaip 43 400 EUR (keturiasdešimt trijų tūkstančių keturių šimtų eurų) draudimo sumą vienam draudžiamajam įvykiui visam pasirašytose sutartyse su subrangovais numatyto Projekto parengimo laikotarpiui pagal Lietuvos Respublikos statybos įstatymo XI skirsnyje keliamus reikalavimus. Kartu su pateikiamomis subrangovų sudarytomis privalomojo draudimo sutartimis būtina pateikti ir mokestinių pavedimų, patvirtinančių privalomojo draudimo sutartyse numatytų draudimo įmokų ar jų dalių sumokėjimą, patvirtintas kopijas. Rangovas privalo pateikti subrangovų pratęstas (atnaujintas) privalomojo draudimo sutartis ir pateikti Užsakovui tai patvirtinančius dokumentus, jeigu šios pateiktos draudimo sutartys pasibaigs anksčiau, negu nurodyta šiame punkte;
    2. jeigu Rangovas veikia kaip jungtinės veiklos dalyvis, tai visi turintys teisę verstis projektavimo veikla jungtinės veiklos sutarties dalyviai (partneriai) bendrai privalo sudaryti vieną bendrą statinio projektuotojo civilinės atsakomybės privalomojo draudimo sutartį dėl netinkamai parengto (-ų) Sutartyje numatyto Projekto ne mažesnei kaip 43 400,00 EUR (keturiasdešimt trijų tūkstančių keturių šimtų eurų) draudimo sumai vienam draudžiamajam įvykiui ir pateikti Užsakovui konkretaus statinio projektuotojo civilinės atsakomybės privalomojo draudimo liudijimo (poliso) ir mokestinio pavedimo, patvirtinančio draudimo įmokos ar jos dalies sumokėjimą, patvirtintas kopijas. Rangovas savo sąskaita privalo pratęsti (atnaujinti) privalomojo draudimo sutartį ir pateikti Užsakovui tai patvirtinančius dokumentus, jeigu ši draudimo sutartis pasibaigs anksčiau, negu nurodyta šiame punkte, arba kiekvienas jungtinės veiklos sutarties dalyvis (partneris), turintis teisę verstis projektavimo veikla, vykdydamas Sutartyje numatyto Projekto ar jo dalies projektavimo darbus, atskirai privalo apsidrausti savo civilinę atsakomybę statinio projektuotojo civilinės atsakomybės privalomojo draudimo sutartimi ne mažesnei kaip 43 400,00 EUR (keturiasdešimt trijų tūkstančių keturių šimtų eurų) draudimo sumai vienam draudžiamajam įvykiui visam Sutartyje numatyto Projekto ar jo dalies atlikimo laikotarpiui pagal Lietuvos Respublikos statybos įstatymo XI skirsnyje keliamus reikalavimus. Kiekvienos jungtinės veiklos sutarties dalyvis (partneris), Užsakovui pateikdamas sudarytos privalomojo draudimo sutarties patvirtintą kopiją, kartu turi pateikti ir mokestinio pavedimo, patvirtinančio draudimo įmokos ar jos dalies sumokėjimą, patvirtintą kopiją. Kiekvienas jungtinės veiklos sutarties dalyvis (partneris) savo sąskaita įsipareigoja pratęsti (atnaujinti) pateiktą privalomojo draudimo sutartį ir pateikti Užsakovui tai patvirtinančius dokumentus, jeigu ši draudimo sutartis pasibaigs anksčiau, negu nurodyta šiame punkte.
17. Rangovas ne vėliau kaip per 5 (penkias) darbo dienas po Rangovo atliktų statybos darbų perdavimo statytojui (Užsakovui) akto savo sąskaita turi pateikti su Užsakovu raštu suderintą banko ar kitos kredito įstaigos arba draudimo bendrovės išduotą garantinio laikotarpio įsipareigojimų įvykdymo užtikrinimo garantinį arba laidavimo draudimo raštą arba Rangovo išduotą garantiją lėšas deponuojant Užsakovo banko sąskaitoje, pagal Užsakovo specialiųjų konkurso sąlygų įrašyti priede pateiktą formą. Šiuo dokumentu užtikrinamas visų garantinio laikotarpio prievolių įvykdymas pagal pasirašytą Sutartį. Šis dokumentas turi užtikrinti dėl Rangovo kaltės atsiradusių defektų šalinimo išlaidų apmokėjimą Užsakovui taip pat ir Rangovo nemokumo ar bankroto atveju. Nurodytos banko garantijos ar laidavimo draudimo rašto suma arba Rangovo išduotos garantijos suma turi būti ne mažesnė kaip 5 (penki) procentai nuo faktiškai atliktų statybos darbų vertės (su PVM). Ši Rangovo pateikta garantinio laikotarpio įsipareigojimų įvykdymo užtikrinimo banko garantija ar laidavimo draudimo raštas arba Rangovo garantija turi galioti ne trumpiau Sutarties 146 punkte nurodyto garantinio termino, o būtent 5 (penkerius) **metus**  po Rangovo atliktų statybos darbų perdavimo statytojui (Užsakovui) akto pasirašymo dienos. Jeigu Rangovas pateikia draudimo bendrovės išduotą garantinio laikotarpio įsipareigojimų įvykdymo užtikrinimo laidavimo draudimo raštą, tai kartu su šiuo laidavimo draudimo raštu Rangovas turi pateikti ir draudimo liudijimo originalą (arba saugiu elektroniniu parašu pasirašytą elektroninį dokumentą) bei mokestinio pavedimo kopiją, kad draudimo įmoka už išduotą laidavimo draudimo raštą yra sumokėta. Jeigu Rangovas pateikia savo išduotą garantiją, tai kartu su šia garantija Rangovas turi pateikti įrodymus, kad deponavo lėšas Užsakovo nurodytoje banko sąskaitoje. Jei Rangovas nepateikia garantinio laikotarpio įsipareigojimų įvykdymo užtikrinimo per šiame punkte nurodytą laikotarpį, Užsakovas turi teisę pasinaudoti Sutarties sąlygų vykdymo užtikrinimu.
18. Rangovas per visą draudimo sutarčių apsaugos galiojimo laikotarpį nedelsdamas, kai to pareikalauja Užsakovas, turi pateikti įrodymus, patvirtinančius draudimo apsaugos galiojimą ir reguliarų draudimo įmokų mokėjimą.
19. Rangovas gali pateikti Sutarties 153 punkte nurodytus Sutarties įvykdymo užtikrinimo dokumentus, galiojančius trumpesnį laikotarpį, tačiau privalo tęsti jų galiojimą Sutarties 161.1 papunktyje nustatyta tvarka, kad bendras šių dokumentų galiojimo laikas būtų ne trumpesnis nei nurodytas Sutarties 153 punkte. Rangovas gali pateikti **garantinio** laikotarpio įsipareigojimų įvykdymo užtikrinimą galiojantį trumpesnį nei nurodytas Sutarties 146 punkte įtvirtintas garantinis terminas, tačiau ne trumpesnį nei 3 (trys) metai ir privalo tęsti jo galiojimą ne trumpesniems nei vienerių metų laikotarpiams Sutarties 161 punkte nustatyta tvarka, kad bendras garantinio laikotarpio įsipareigojimų įvykdymo užtikrinimo dokumento galiojimo laikas būtų ne trumpesnis nei nurodytas Sutarties 156 punkte.
20. Rangovas kartu su avansinio mokėjimo sąskaita Užsakovui savo sąskaita turi pateikti su Užsakovu raštu suderintą banko ar kitos kredito įstaigos arba draudimo bendrovės išduotą avanso grąžinimo užtikrinimo banko garantiją arba laidavimo draudimo raštą pagal Užsakovo konkurso sąlygų X priede pateiktą formą. Nurodytos banko garantijos ar laidavimo draudimo rašto suma turi būti ne mažesnė nei Rangovo prašyme sumokėti avansą nurodyto dydžio avanso suma. Ši Rangovo pateikta avanso grąžinimo užtikrinimo banko garantija arba draudimo bendrovės išduotas avanso grąžinimo užtikrinimo laidavimo draudimo raštas turi galioti ne trumpiau kaip 1 (vieną) mėnesį po Planuojamų išlaidų, reikalingų vykdyti atsiskaitymams su Rangovu pagal Sutartį, grafike planuojamo avanso panaudojimo mėnesio. Jeigu Rangovas pateikia draudimo bendrovės išduotą avanso grąžinimo užtikrinimo laidavimo draudimo raštą, tai kartu su šiuo laidavimo draudimo raštu Rangovas turi pateikti ir draudimo liudijimo originalą (arba saugiu elektroniniu parašu pasirašytą elektroninį dokumentą) bei mokestinio pavedimo kopiją, kad draudimo įmoka už išduotą laidavimo draudimo raštą yra sumokėta.
21. Užsakovui pareikalavus grąžinti sumokėtą avansą (neišskaičiuotą iš mokėtinų sumų avanso sumą) ar kitais Sutartyje nustatytais pagrindais Rangovui atsiradus prievolei grąžinti gautą avansą (neišskaičiuotą iš mokėtinų sumų avanso sumą) ir Rangovui atsisakius grąžinti avansą (neišskaičiuotą iš mokėtinų sumų avanso sumą), Užsakovas turi teisę pasinaudoti avanso grąžinimo užtikrinimu.
22. Rangovas įsipareigoja:
    1. Sutarties galiojimo metu, baigiantis Sutarties sąlygų vykdymo užtikrinimui arba garantinio laikotarpio įsipareigojimų įvykdymo užtikrinimui, ne vėliau, kaip likus 30 (trisdešimt) darbo dienų iki Sutarties sąlygų įvykdymo užtikrinimo pabaigos arba garantinio laikotarpio įsipareigojimų įvykdymo užtikrinimo pabaigos, pateikti Užsakovui naują Sutarties sąlygų įvykdymo užtikrinimo arba garantinio laikotarpio įsipareigojimų įvykdymo užtikrinimo dokumentą.
    2. Užsakovui pasinaudojus Sutarties įvykdymo užtikrinimu arba garantinio laikotarpio įsipareigojimų įvykdymo užtikrinimu, per 10 (dešimt) darbo dienų pateikti naują Sutarties sąlygų įvykdymo užtikrinimo dokumentą arba garantinio laikotarpio įsipareigojimų įvykdymo užtikrinimo dokumentą.
    3. Užtikrinti, kad šiame Sutarties skyriuje nurodyti pateikiami draudimo bendrovės, banko ar kitos kredito įstaigos dokumentai būtų išduoti: (a) Europos Sąjungoje licencijuoto banko arba draudimo bendrovės; arba (b) banko ar draudimo bendrovės iš trečiosios šalies, kurie dokumento išdavimo dieną turi turėti bent vienos tarptautinių reitingų agentūros patvirtintą investicinio lygio reitingą, ne mažesnį kaip: Standard & Poor’s – „A-“, Fitch – „A-“, Moody’s – „A3“ arba lygiavertį; reitingą turi atitikti bankas ar kita kredito įstaiga arba draudimo bendrovė, kuri išdavė dokumentą, arba bendrovių grupė, kuriai jie priklauso.
23. Jeigu Rangovas nevykdo Sutarties 161 punkte nustatytų įsipareigojimų, Užsakovas turi teisę pareikalauti sumokėti visą Sutarties sąlygų vykdymo užtikrinimo arba garantinio laikotarpio įsipareigojimų įvykdymo užtikrinimo sumą, kad ją pasiliktų kaip Rangovo Sutarties sąlygų vykdymo užtikrinimą (užstatą) arba garantinių įsipareigojimų įvykdymo užtikrinimą (užstatą) ir naudotų dėl Rangovo sutartinių įsipareigojimų nevykdymo ir (ar) netinkamo vykdymo atsiradusioms išlaidoms atlyginti, paskaičiuotoms netesyboms įskaityti, kilusiai žalai padengti, išryškėjusiems defektams pašalinti, kai Rangovas nevykdo savo sutartinių įsipareigojimų. Tuo tikslu Sutarties sąlygų vykdymo užtikrinime ir garantinio laikotarpio įsipareigojimų įvykdymo užtikrinime turi būti numatytas garanto arba draudiko besąlyginis įsipareigojimas sumokėti Užsakovui jo mokėjimo reikalavime nurodytą sumą, jeigu likus 30 dienų iki užtikrinimo galiojimo pabaigos Rangovas nepratęsė užtikrinimo galiojimo termino ir (arba) nepateikė Užsakovui tą patvirtinančio dokumento arba jeigu per 10 (dešimt) darbo dienų nuo pasinaudojimo užtikrinimu Rangovas nepateikė naujo užtikrinimo.
24. **SUBRANGOVAI. SUBRANGOVŲ IR STATINIO STATYBOS VADOVO IR PROJEKTO VADOVO KEITIMO TVARKA**
25. Rangovas atsako už visus pagal Sutartį prisiimtus įsipareigojimus, nepriklausomai nuo to, ar jiems vykdyti bus pasitelkiami tretieji asmenys, tarp jų – subrangovai. Taip pat Rangovas kontroliuoja ir atsako už tai, kad jo pasitelkiami subrangovai laikytųsi ir atitiktų Rangovui taikomo aplinkos apsaugos vadybos sistemos standarto (ar Rangovo aplinkos apsaugos vadybos sistemos užtikrinimo priemonių) reikalavimus tiek kiek jis (jos) taikomas (-os) atsižvelgiant į subrangovų prisiimamus įsipareigojimus pirkimo sutarčiai vykdyti.
26. Sutarčiai vykdyti pasitelkiami šie subrangovai: [surašyti Rangovo pasiūlyme nurodytus subrangovus, subtiekėjus ir subteikėjus, jeigu tokių nėra parašyti žodį „nėra“]. Rangovas įsipareigoja per 10 (dešimt) darbo dienų po Sutarties pasirašymo dienos pranešti Užsakovo atstovui subrangovų kontaktinius duomenis ir subrangovų atstovus ir subrangovų patvirtinimus, kad jie yra informuoti apie tiesioginio atsiskaitymo galimybę pagal šią Sutartį.
27. Sutarties galiojimo metu Sutarties 164 punkte išvardintų subrangovų keitimas vietomis tarp Sutartyje numatytų subrangovų, didesnės (mažesnės) darbų dalies, negu buvo suderinta, perdavimas kitam Sutartyje numatytam subrangovui arba Sutartyje numatytų subrangovų atsisakymas galimas tik raštu apie tai informavus Užsakovą ir statinio statybos techninį prižiūrėtoją. Papildomų, Sutarties 164 punkte neišvardintų, subrangovų pasitelkimas galimas tik Užsakovo sutikimu, Rangovui pateikus motyvuotą prašymą dėl papildomų subrangovų pasitelkimo ir pateikus subrangovų patvirtinimus, kad jie yra informuoti apie tiesioginio atsiskaitymo galimybę pagal šią Sutartį. Papildomų subrangovų pasitelkimas įforminamas raštu, pasirašant tarp Šalių susitarimą.
28. Sutarties galiojimo metu ketinant keisti Sutartyje numatytus subrangovus vietomis, perduoti didesnę (mažesnę) darbų dalį, negu buvo suderinta, kitam Sutartyje numatytam subrangovui, pasitelkti papildomus subrangovus, atsisakyti Sutartyje numatytų subrangovų, Rangovo kartu su subrangovais kvalifikacija turi būti ne mažesnė nei buvo reikalaujama pirkimo dokumentuose.
29. Rangovas Sutarties galiojimo metu gali keisti ar skirti papildomus statinio statybos vadovus, tik raštu iš anksto apie tai informavęs Užsakovą.
30. Rangovas Sutarties galiojimo metu gali keisti ar skirti naują statinio projekto vadovą ir (ar) statinio projekto dalies vadovą, tik raštu iš anksto apie tai informavęs Užsakovą. Papildomas ar naujai skiriamas statinio statybos vadovas, statinio projekto vadovas ir (ar) statinio projekto dalies vadovas gali būti tik ne žemesnės kvalifikacijos, nei nurodyta Rangovo pasiūlyme.
31. **PAPILDOMI DARBAI IR NEATLIEKAMI DARBAI. SUTARTIES KEITIMO TVARKA**
32. Užsakovas, esant būtinybei, pagal šią Sutartį įsigis papildomų darbų arba neatliks kai kurių Sutartyje numatytų projektavimo ar (ir) statybos darbų. **Papildomi darbai** – Sutartyje nenumatyti, tačiau tiesiogiai su Sutartyje numatytais projektavimo ar (ir) statybos darbais susiję ir būtini Sutarčiai įvykdyti (užbaigti) projektavimo ar (ir) statybos darbai ir Sutartyje numatytų Darbų apimtys. **Neatliekami darbai** – projektavimo ar (ir) statybos darbai, kurie Sutartyje buvo numatyti, tačiau Sutarties įgyvendinimo eigoje paaiškėjo, kad tokio pobūdžio projektavimo ar (ir) statybos darbų vykdymas netikslingas.
33. Papildomais ir (ar) neatliekamais darbais pagal šią Sutartį nėra laikomi:
    1. Rangovo atliekami bandomieji darbai (ruožai);
    2. darbų keitimas (nekeičiant Sutarties kainos) į kitą darbų technologiją ar darbų būdą;
    3. darbų kiekių keitimas (nekeičiant Sutarties kainos), kai nustatoma, jog Projekte Rangovas suklydo nurodydamas darbų kiekius;
    4. darbų kiekių keitimas (nekeičiant Sutarties kainos), kai Darbų kiekių pokytis sudaro ne daugiau 15-os procentų Pradinės Sutarties vertės.
34. Sutarties 169 ir 170 punktuose nurodyti darbai nepaneigia ir neprieštarauja 94 punkte nustatytam Rangovo atliktų statybos darbų įvertinimui ir atsiskaitymui.
35. Papildomi darbai, kurių apibrėžimas pateiktas Sutarties 169 punkte, iš to paties Rangovo galimi esant:
    1. visoms šioms sąlygoms kartu:
       1. Rangovo pakeitimas negalimas dėl ekonominių ar techninių priežasčių ir dėl to, kad Užsakovui sukeltų didelių nepatogumų ar nemažą išlaidų dubliavimą;
       2. bendra atliktų ir reikalingų atlikti papildomų darbų vertės suma neviršija 15 procentų Pradinės Sutarties vertės;
       3. įsigyjant papildomus darbus iš esmės nepakeičiamas Sutarties pobūdis;
    2. ir bent vienai iš šių priežasčių:
       1. kai aiškiai įrodomi praleidimai, netikslumai ar klaidos Užsakovo reikalavimuose, kurių Rangovas pagrįstai negalėjo numatyti;
       2. kai būtina atlikti papildomą, Sutartyje nenumatytą, dėl nenumatytų aplinkybių atsiradusį darbą, be kurio Rangovas negali tinkamai įvykdyti Sutarties.
36. Atskiro pakeitimo vertė negali viršyti 50 procentų pradinės pirkimo sutarties vertės.
37. Nesant sąlygų, numatytų Sutarties 172 punkte, papildomiems darbams įsigyti Užsakovas turi teisę skelbti viešąjį pirkimą neskelbiamų derybų būdu pagal Viešųjų pirkimų įstatymo 71 straipsnio 5 dalį.
38. Jeigu, siekiant laiku ir tinkamai įvykdyti Sutartį, reikia atlikti papildomus darbus, kurių Rangovas nenumatė sudarant šią Sutartį, bet turėjo ir galėjo juos numatyti pagal Užsakovo pateiktą Techninę specifikaciją, kelio (-ių), kelio (-ių) ruožo (-ų), kelio (-ių) elemento (-ų) vizualinę apžiūrą, pirkimo ir kitus dokumentus, projektinę dokumentaciją, taip pat kitą viešai prieinamą informaciją, ir jie yra būtini šiai Sutarčiai tinkamai įvykdyti, šiuos darbus Rangovas atlieka savo sąskaita.
39. Sutarties pakeitimo (dėl papildomų darbų ir (ar) neatliekamų darbų), būtinumas turi būti pagrįstas dokumentais ir raštu suderintas su Užsakovu toliau nustatyta tvarka:
    1. Paaiškėjus aplinkybėms, dėl kurių reikalinga kreiptis į Užsakovą dėl Sutarties pakeitimo (dėl papildomų ar neatliekamų darbų), ne vėliau kaip per 28 (dvidešimt aštuonias) dienas nuo tada, kai šios aplinkybės tapo žinomos Rangovui, Rangovas:
       1. Užsakovui raštu teikia motyvuotą siūlymą dėl Sutarties pakeitimo (dėl papildomų ar neatliekamų darbų) būtinybės, pridėdamas tai pagrindžiančius dokumentus (statinio projekto vykdymo prižiūrėtojo suderinimą ir statybos techninio prižiūrėtojo įvertinimą, vietos apžiūros aktą (pasirašytą visų statybos dalyvių), brėžinius, sąmatinius skaičiavimus, žiniaraščių palyginimus ir kt., iš kurių būtų aiškiai matyti, kodėl reikia keisti darbų kiekius);
       2. Užsakovui raštu teikia pagrindimą, kodėl jo siūlymas neatitinka Sutarties 175 punkte nurodytų kriterijų ir atitinka Sutarties 172 ar 173punktuose nurodytus kriterijus;
       3. Užsakovui raštu teikia siūlymą dėl termino, kuris reikalingas Rangovo nurodytiems papildomiems darbams atlikti bei darbų įkainius ir jų (tiek termino, tiek įkainių) pagrindimą (vadovaujantis šios Sutarties nuostatomis). Į terminą, kuris reikalingas papildomiems darbams atlikti negali būti įtraukiamas terminas, per kurį derinami darbų pakeitimai.
    2. gavęs 176.1. papunktyje nurodytus dokumentus, Užsakovas, remdamasis pateiktais dokumentais, Lietuvos Respublikos viešųjų pirkimų įstatymo, Kainodaros taisyklių nustatymo metodikos, patvirtintos Viešųjų pirkimų tarnybos prie Lietuvos Respublikos Vyriausybės direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“ ir kitų teisės aktų nuostatomis per 28 (dvidešimt aštuonias) dienas patikrina, ar pakanka duomenų sprendimui dėl Rangovo siūlymo priimti ir ar Rangovo siūlymas atitinka Sutarties 172, 173, ar 175 punktuose nurodytus kriterijus;
    3. Užsakovui nustačius ir raštu informavus Rangovą, kad nepakanka duomenų sprendimui dėl Rangovo siūlymo priimti, Rangovas įsipareigoja per 14 (keturiolika) dienų nuo Užsakovo pranešimo gavimo dienos pateikti Užsakovui jo reikalaujamus papildomus duomenis ir dokumentus. Tokiu atveju kreipimosi dėl papildomų (ar neatliekamų) darbų data bus laikoma antrojo kreipimosi data. Tuo atveju, jeigu Rangovas, vykdydamas šiame Sutarties papunktyje numatytus Užsakovo įpareigojimus, pakartotinai pateikia Užsakovui nepakankamai duomenų sprendimui dėl papildomų ar neatliekamų darbų priimti, procedūra dėl šių darbų nutraukiama, o Rangovo siūlymas laikomas nepaduotu;
    4. Užsakovui nustačius, kad Sutarties 176.1 papunktyje pateiktų dokumentų pakanka sprendimui priimti, Užsakovas per Sutarties 176.2 papunktyje nustatytą terminą pritaria pateiktam pasiūlymui arba jį atmeta;
    5. gavęs Užsakovo sprendimą pritarti pateiktam pasiūlymui, Rangovas per 7 (septynias) dienas parengia darbų pakeitimo aktą su techniniais sprendiniais, sąmatiniais skaičiavimais ir kitais būtinais dokumentais, kurį saugiais kvalifikuotais elektroniniais parašais pasirašo visi statybos dalyviai. Rangovas per 4 (keturias) dienas po visų statybos dalyvių parašų gavimo turi pateikti darbų pakeitimo aktą Užsakovui elektroniniu formatu.
    6. gavęs darbų pakeitimo aktą, Užsakovas ne vėliau kaip per 14 (keturiolika) darbo dienų patvirtina darbų pakeitimo aktą, parengia papildomo susitarimo projektą ir pateikia jį Rangovui pasirašyti, arba darbų pakeitimo akto nepatvirtina ir grąžina jį tikslinti;
    7. tuo atveju, jeigu neįmanoma iš anksto nustatyti tikslių papildomų darbų ar apimčių kiekių, Užsakovui ir Rangovui atlikus veiksmus, numatytus Sutarties 176.1-176.4. papunkčiuose, Užsakovas parengia papildomo susitarimo projektą ir pateikia jį Rangovui pasirašyti, o darbų pakeitimas įforminamas faktiškai atlikus darbus.
40. Dėl papildomų ir (ar) neatliekamų darbų siūlymus Rangovui gali teikti statinio statybos techninis prižiūrėtojas, statinio projekto vykdymo priežiūros vadovas ir Užsakovas.
41. Papildomus darbus Užsakovas įsigyja ne didesniais įkainiais nei buvo numatyti šioje Sutartyje su Rangovu, išskyrus tuos atvejus, kai atliekama Sutarties kainos peržiūra Sutarties 16 punkte nustatyta tvarka.
42. Įsigyjant papildomų darbų pagal šią Sutartį, Sutarties kaina, kurią Užsakovas turi sumokėti Rangovui, yra kaina, apskaičiuota įvertinus pagal Sutartį atliktų darbų apimtis ir papildomus darbus.
43. Papildomų statybos darbų kaina nustatoma:
    1. papildomiems darbams naudojant Sutartyje numatytų darbų įkainius iš įkainoto darbų kiekių žiniaraščio arba;
    2. papildomiems darbams pritaikant Sutartyje numatytų panašių darbų įkainius arba;
    3. jei įmanoma, išskaičiuojant kainos dalį iš Sutartyje įkainotos atskiros pirkimo objekto sudedamosios dalies ar numatyto įkainio;
    4. įvertinant darbų pagrįstas tiesiogines (darbo užmokesčio ir su juo susijusius mokesčius, statybos produktų ir įrenginių, mechanizmų eksploatacijos sąnaudas, statybvietės) bei netiesiogines (pridėtines, pelno) išlaidas pagal Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 priedo „Tiesioginių ir netiesioginių išlaidų apskaičiavimo taisyklės“ nuostatas“.
    5. jei neįmanoma pritaikyti Sutarties 180.1–180.4 papunkčiuose nurodytų įkainių ar darbų statybos produktams ar įrengimams, jų kaina negali būti didesnė nei Rangovo patiriamos išlaidos statybos produktams ir įrengimams įsigyti ir negali būti didesnė už vidutinę rinkos kainą.
44. Papildomų projektavimo darbų kaina nustatoma pagal papildomų projektavimo paslaugų rezultate apskaičiuotų statybos darbų kainos ir Rangovo pasiūlyme nurodytos statybos darbų kainos santykį (koeficientą). Jei neįmanoma pritaikyti šiame Sutarties punkte nurodyto metodo, papildomų Projektavimo paslaugų kaina negali būti didesnė nei Rangovo patiriamos išlaidos, įvertintos atsižvelgiant į Rangovo pasiūlymo formoje nurodytas Projektavimo paslaugų vertes, ir negali būti didesnė už vidutinę rinkos kainą.
45. Rangovas gali pradėti vykdyti papildomus darbus, Šalims pasirašius papildomą susitarimą dėl papildomų darbų atlikimo. Papildomas susitarimas dėl papildomų darbų atlikimo laikomas sudėtine Sutarties dalimi. Rangovas, vykdydamas papildomus darbus, nesant papildomo susitarimo dėl papildomų darbų atlikimo, prisiima riziką dėl neapmokėjimo už papildomus darbus.
46. Papildomų darbų apmokėjimui Rangovas atliktų darbų aktuose turi nurodyti atliktų papildomų ir (ar) neatliekamų darbų, numatytų darbų pakeitime, pavadinimą, vienetus, kiekį, vieneto kainą, bendrą sumą, kitus papildomų darbų įsigijimą pagrindžiančius dokumentus.
47. **KONFIDENCIALUMAS IR VERSLO ETIKA**
48. Šalys įsipareigoja neskelbti tretiesiems asmenims informacijos apie šios Sutarties sudarymo sąlygas ir kitos informacijos apie Sutarties Šalis daugiau, negu to reikia Sutarčiai tinkamai vykdyti, išskyrus tuos atvejus, kai tai yra privaloma pagal Lietuvos Respublikos teisės aktus.
49. Jeigu Šalis, vykdydama Sutartį, gavo iš kitos Šalies informaciją, kuri yra komercinė paslaptis, arba kitokią konfidencialią informaciją, tai ji neturi teisės suteikti šios informacijos tretiesiems asmenims be kitos Šalies sutikimo, išskyrus tuos atvejus, kai tai yra privaloma pagal Lietuvos Respublikos teisės aktus.
50. Rangovas privalo užtikrinti, kad fizinių asmenų duomenų tvarkymas būtų suderintas su 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas nuostatų reikalavimais.
51. Rangovas įsipareigoja iki Sutarties įsigaliojimo pateikti Užsakovui pasirašytą sutikimą dėl pasiūlyme esančios konfidencialios informacijos atskleidimo (pateikimo).
52. Rangovas patvirtina, kad yra susipažinęs su AB „Via Lietuva“ generalinio direktoriaus patvirtintu Tiekėjų etikos kodeksu[[11]](#footnote-12) (toliau – Etikos kodeksas), kuris yra neatskiriama šios Sutarties dalis ir įsipareigoja jo laikytis visos Sutarties galiojimo metu.
53. Rangovas užtikrina, kad tiek jis pats, tiek jo darbuotojai, subtiekėjai, konsultantai, ekspertai ar kiti asmenys, veikiantys jo vardu ar pavedimu, laikysis Etikos kodekse nustatytų principų, įskaitant, bet neapsiribojant: verslo etikos, skaidrumo ir antikorupcijos reikalavimų, žmogaus teisių ir darbo standartų, aplinkosaugos principų, sankcijų režimų ir nacionalinio saugumo reikalavimų, vengs interesų konfliktų.
54. Rangovas įsipareigoja:
    1. nedelsdamas informuoti Užsakovą apie bet kokius žinomus ar galimus Etikos kodekso pažeidimus;
    2. bendradarbiauti atliekant Etikos kodekso laikymosi patikrinimus;
    3. imtis visų būtinų priemonių nustatytiems neatitikimams pašalinti per Užsakovo nustatytą terminą.
55. Rangovui nesilaikant šių nuostatų arba pažeidus kitus Etikos kodekso reikalavimus, Rangovui bus taikoma Etikos kodekse numatyta atsakomybė bei Užsakovas pasilieka teisę įvertinti Rangovo veiksmus pagal vykdomą Sutartį ir priimti sprendimus dėl tolimesnio bendradarbiavimo ir/ar Sutarties nutraukimo.
56. **AUTORINĖS TEISĖS**
57. Rangovo sukurto (parengto) Projekto autorinės teisės priklauso Užsakovui, kuris galės jį perduoti trečiosioms šalims ir (ar) kitaip naudoti jį ar jo dalį visais būdais pagal Užsakovo poreikį.
58. Sutarties nutraukimo atveju laikoma, kad Sutarties nutraukimo dieną Projektuotojas duoda Užsakovui sutikimą, numatytą statybos techninio reglamento STR 1.06.01:2016 „Statybos darbai. Statinio statybos priežiūra“ 79.1 papunktyje pasirinkti kitą projektuotoją vykdyti statinio statybos projekto vykdymo priežiūrą.
59. **NENUGALIMA JĖGA (force majeure)**
60. Šalys visiškai ar iš dalies atleidžiamos nuo šios Sutarties ar jos dalies įsipareigojimų vykdymo, jei tai įvyko dėl nenugalimos jėgos, atsiradusios po šios Sutarties pasirašymo. Nenugalimos jėgos faktą turi įrodyti Šalis, nevykdanti ar nebegalinti vykdyti Sutartyje nustatytų įsipareigojimų.
61. Nenugalimos jėgos aplinkybės turi būti patvirtintos Lietuvos Respublikos civilinio kodekso, Lietuvos Respublikos Vyriausybės 1996 m. liepos 15 d. nutarimo Nr.840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“ ir Lietuvos Respublikos Vyriausybės 1997 m. kovo 13 d. nutarimo Nr. 222 „Dėl Nenugalimos jėgos (force majeure) aplinkybes liudijančių pažymų išdavimo tvarkos patvirtinimo“ nustatyta tvarka.
62. Apie tokių aplinkybių atsiradimą viena Šalis kitai įsipareigoja pranešti ne vėliau kaip per 21 (dvidešimt vieną) dieną nuo aplinkybių atsiradimo. Nepranešimas neatleidžia nuo Sutartyje numatytų įsipareigojimų vykdymo.
63. Nenugalimos jėgos atveju Šalys dėl atsiradusių nuostolių papildomo atlyginimo ir Darbų atlikimo terminų pratęsimo susitaria abipusiu susitarimu.
64. **SUTARTIES NUTRAUKIMAS**
65. Užsakovas,įspėjęs prieš 30 (trisdešimt) dienų, gali nutraukti Sutartį vienašališkai dėl esminio sutarties pažeidimo ir reikalauti atlyginti nuostolius, jeigu Rangovas:
    1. nepradeda laiku vykdyti Sutarties;
    2. Darbus ar su Darbais susijusias Paslaugas pagal Darbų ir su Darbais susijusių Paslaugų grafiką vėluoja atlikti daugiau nei 2 mėnesius;
    3. Pažeidžia Sutarties 17 punkte numatytą Darbų atlikimo terminą;
    4. Darbus atlieka taip lėtai, kad juos baigti iki Sutarties 17 punkte nustatyto termino pabaigos pasidaro aiškiai negalima;
    5. Darbus ir su Darbais susijusias Paslaugas atlieka nekokybiškai, naudoja ne tą įrangą ir (ar) medžiagas, kurios nurodytos projektinėje dokumentacijoje, arba Rangovas nepašalina Darbų trūkumų per nustatytus terminus, arba trūkumai yra esminiai ir Rangovas nepajėgus užbaigti Darbų be esminių trūkumų ar didelių nuostolių Užsakovui;
    6. nevykdo Sutarties X skyriuje „Sutarties sąlygų įvykdymo užtikrinimas. Draudimas. Garantinio laikotarpio įsipareigojimų įvykdymo užtikrinimas. Avanso grąžinimo užtikrinimas“ nustatytų reikalavimų;
    7. per nustatytą protingą terminą nepateikia atitiktį Pirkimo dokumentuose nustatytiems kvalifikaciniams reikalavimams pagrindžiančių dokumentų, nepašalina trūkumų, defektų ir (ar) netikslumų;
    8. du kartus atsisako vykdyti teisėtus Užsakovo nurodymus;
    9. siekia padidinti Sutarties kainą (t. y. nevykdo Sutarties už Sutartyje nustatytą kainą);
    10. kitais teisės aktų numatytais atvejais, įskaitant Viešųjų pirkimų įstatymo 90 straipsnyje numatytais atvejais.
66. Užsakovas be išankstinio įspėjimo gali nutraukti Sutartį vienašališkai dėl esminio sutarties pažeidimo ir reikalauti atlyginti nuostolius, jeigu:
    1. Rangovas Darbus vėluoja atlikti daugiau kaip 3 mėnesius;
    2. Rangovas tampa nemokus, jam iškelta restruktūrizavimo ar bankroto byla, arba inicijuotos ar pradėtos likvidavimo procedūros, arba jo turtą pradeda valdyti teismas ar bankroto administratorius, arba jo veikla yra sustabdyta ar apribota arba jo padėtis pagal šalies, kurioje jis registruotas, įstatymus yra tokia pati ar panaši, arba jis su kreditoriais yra sudaręs taikos sutartį (Rangovo ir kreditorių susitarimą tęsti Rangovo veiklą, kai Rangovas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti) ir nepateikia Užsakovui pagrįstų įrodymų, kad sugebės tinkamai įvykdyti Sutartį, bei neištaiso pažeidimo gavęs Užsakovo pretenziją; kai tokias sąlygas atitinka Rangovo jungtinės veiklos partneris ar Subjektas, kurio pajėgumais remiasi Rangovas, ir Šalys pagal sutarties sąlygas nesusitaria dėl tokio asmens pakeitimo kitu ir nėra pateikiama įrodymų, kad Rangovas sugebės toliau tinkamai įvykdyti įsipareigojimus pagal Sutartį
    3. Rangovas, siekdamas sudaryti sutartį su Užsakovu, buvo sudaręs susitarimą, neleistinai ribojantį konkurenciją;
    4. Rangovas nustatytais terminais nepateikia Sutartyje numatytų privalomų draudimų, užtikrinimų arba laiku nepratęsia (neatnaujina) jų galiojimo;
    5. Paaiškėja, kad Rangovas turėjo būti pašalintas iš Pirkimo procedūros pagal Viešųjų pirkimų įstatymo 46 straipsnio 1 dalį ar dėl kitų Pirkimo dokumentuose nustatytų pašalinimo pagrindų ar neatitinka nacionalinio saugumo reikalavimų;
    6. Rangovas Sutarties vykdymo metu nebeatitinka Pirkimo dokumentuose nustatytų kvalifikacinių reikalavimų;
    7. Užtikrinimą išdavęs subjektas negali įvykdyti savo įsipareigojimų ir Rangovas per 10 (dešimt) dienų nepateikė naujo užtikrinimo tokiomis pačiomis sąlygomis kaip ir ankstesnysis;
    8. Rangovas pažeidžia Sutartyje nustatytus įsipareigojimus dėl konfidencialumo.
67. Jeigu Užsakovas nutraukia Sutartį Sutarties 198–199 punktų pagrindu, Užsakovas sumoka už iki Sutarties nutraukimo tinkamai atliktus Darbus pagal pateiktus ir tarpusavyje suderintus atsiskaitymo dokumentus Sutarties VI skyriuje „Atsiskaitymo tvarka“ nustatyta tvarka, o Rangovas grąžina neišskaičiuotą iš mokėtinų sumų avanso sumą (jeigu buvo sumokėtas avansas) ir atlygina Užsakovui visas dėl šios Sutarties nutraukimo susidariusias išlaidas ir kompensuoja dėl šios Sutarties nutraukimo patirtus nuostolius. Nutraukus Sutartį 198–199 punktuose nustatytais pagrindais (išskyrus 199.2 punkte numatytą pagrindą), Rangovas privalo ne vėliau kaip per 5 (penkias) darbo dienas nuo Užsakovo pareikalavimo pateikimo dienos sumokėti 10 (dešimt) procentų nuo neįvykdytos Sutarties dalies kainos be PVM dydžio baudą. Tokia bauda laikoma minimaliais Užsakovo nuostoliais, kurių įrodinėti nereikia. Tuo atveju, jeigu minėta bauda nepadengia visų Užsakovo patirtų nuostolių, Rangovas įsipareigoja atlyginti visus dėl šios sutarties nutraukimo patirtus nuostolius,
68. Paaiškėjus, kad Projekto įgyvendinimo (statybos) finansavimas yra nenumatytas ar sustabdytas, Užsakovas turi teisę vienašališkai nutraukti Sutartį apie tai raštu įspėjęs Rangovą ne vėliau kaip prieš 30 (trisdešimt) dienų. Šiame Sutarties punkte esanti sąlyga gali būti taikoma ir tokiu atveju, jeigu atlikus statybos darbų kainos perskaičiavimą, įvykus 15 (penkiolikos) procentų statybos darbų kainų pokyčiui, kaip tai numatyta Sutarties 16.2.1 punkte, Sutarties įgyvendinimui neskiriama papildomų lėšų. Tokiu atveju atsiskaitymai tarp Šalių Sutarties nutraukimo dienai atliekami Sutarties VI skyriuje „Atsiskaitymo tvarka“ nustatyta tvarka, taip pat Rangovas grąžina neišskaičiuotą iš mokėtinų sumų avanso sumą (jeigu buvo sumokėtas avansas).
69. Užsakovas be išankstinio įspėjimo vienašališkai nutraukia Sutartį Lietuvos Respublikos Vyriausybei Nacionaliniam saugumui užtikrinti svarbių objektų apsaugos įstatymo nustatyta tvarka priėmus sprendimą, patvirtinantį, kad Sutartis neatitinka nacionalinio saugumo interesų. Tokiu atveju atsiskaitymai tarp Šalių Sutarties nutraukimo dienai atliekami Sutarties VI skyriuje „Atsiskaitymo tvarka“ nustatyta tvarka, taip pat Rangovas grąžina neišskaičiuotą iš mokėtinų sumų avanso sumą (jeigu buvo sumokėtas avansas.
70. Rangovas, nutraukęs Sutartį dėl nepateisinamos priežasties, netenka teisės reikalauti Sutarties įvykdymo užtikrinimo dokumente nurodytos sumos. Ši suma yra laikoma Užsakovo minimaliais nuostoliais ir neatleidžia Rangovo nuo pareigos atlyginti visus Užsakovo nuostolius, viršijančius Sutarties įvykdymo užtikrinimo dokumente nurodytą sumą.
71. Šalių susitarimu Sutartis gali būti nutraukta bet kuriuo metu. Tokiu atveju atsiskaitymai tarp Šalių Sutarties nutraukimo dienai atliekami Sutarties VI skyriuje „Atsiskaitymo tvarka“ nustatyta tvarka, taip pat Rangovas grąžina neišskaičiuotą iš mokėtinų sumų avanso sumą (jeigu buvo sumokėtas avansas).
72. **KITOS SUTARTIES SĄLYGOS**

XVII.A. Atsakingi asmenys ir bendravimas

1. Vykdant Sutartį bendravimas ir susirašinėjimas tarp Šalių vykdomas lietuvių kalba. Dokumentacija, susijusi su Darbais ir Projektavimo paslaugų teikimu, Užsakovui teikiama ir rengiama lietuvių kalba.
2. Užsakovas, vadovaudamasis Viešųjų pirkimų įstatymo 87 straipsnio 2 dalies 12 punktu, sudarant pirkimo sutartį skiria atsakingą asmenį (-is) už Sutarties vykdymą – [įrašyti atsakingą asmenį/is ].
3. Rangovo atstovas, atsakingas už Sutarties vykdymą – [vardas ir pavardė], tel. [telefono numeris], el. paštas [elektroninio pašto adresas].
4. Užsakovo elektroninio pašto adresas kuriuo Sutarties vykdymo metu siunčiami Rangovo pranešimai ir (ar) prašymai Užsakovui yra: [elektroninio pašto adresas].
5. Rangovo elektroninio pašto adresas kuriuo Sutarties vykdymo metu siunčiami Užsakovo pranešimai ir (ar) prašymai Rangovui yra: [elektroninio pašto adresas].
6. Sutarties vykdymo metu Rangovo pranešimai ir (ar) prašymai Užsakovui siunčiami nurodant žemiau esančioje lentelėje pateiktą (-us) projekto (-ų) kodą (-us)[[12]](#footnote-13) elektroninio pašto adresu [projektai@vialietuva.lt](mailto:projektai@vialietuva.lt) arba naudojantis nacionaline elektroninių siuntų pristatymo informacine sistema E.pristatymas:

|  |  |  |
| --- | --- | --- |
| Eil. Nr. | Projekto pavadinimas | Projekto kodas |
| 1. | Valstybinės reikšmės rajoninio kelio Nr. 2022 Dotnuva–Valučiai 2,477 km tilto per Jaugilą rekonstravimas | 25360R2022-P-1 |
|  |  |  |

1. Bet kokie pranešimai, informacija, dokumentai ar korespondencija dėl Sutarties ar jos vykdymo turi būti įforminami raštu lietuvių kalba ir siunčiami paštu arba įteikiama asmeniškai Sutartyje nurodytais adresais arba šiame Sutarties skyriuje nurodytais elektroninio pašto adresais, išskyrus mokėjimo dokumentus.
2. Šalys įsipareigoja nedelsiant pranešti viena kitai raštu apie Sutartyje nurodytų adresų ir šiame Sutarties skyriuje nurodytų atsakingų asmenų duomenų bei elektroninio pašto adresų pasikeitimą. Jei Šalis raštu praneša kitą adresą, nuo to momento pranešimai privalo būti pristatomi naujuoju adresu. Šalis, tinkamai nepranešusi apie šių duomenų pasikeitimus laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais duomenimis.
3. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turi nurodyti reikalavimą patvirtinti raštiško pranešimo gavimą. Bet kuriuo atveju siuntėjas imasi priemonių, būtinų jo pranešimo gavimui užtikrinti. Jeigu informacija perduodama elektroniniu paštu, ji laikoma tinkamai perduota tik tuo atveju, jeigu Šalis, kuriai skirta tokia informacija, elektroniniu paštu patvirtina jos gavimo faktą.

XVII.B. Baigiamosios nuostatos

1. Vykdydamos šią Sutartį, Šalys vadovaujasi Lietuvos Respublikos civiliniu kodeksu, Lietuvos Respublikos statybos įstatymu ir kitais įstatymais bei kitais teisės aktais, normatyviniais techniniais dokumentais, statybos techniniais reglamentais, Užsakovoparengtais pirkimo dokumentais bei viešojo pirkimo metu pateiktu Rangovopasiūlymu.
2. Sutarties sąlygos Sutarties galiojimo laikotarpiu gali būti keičiamos tik Lietuvos Respublikos viešųjų pirkimų įstatymo nustatyta tvarka ir atvejais.
3. Visi kilę ginčai ar nesutarimai sprendžiami derybų būdu. Šalims nesusitarus, ginčai ar nesutarimai sprendžiami Lietuvos Respublikos įstatymų nustatyta tvarka Lietuvos Respublikos teismuose pagal Užsakovo buveinės vietą.
4. Sutartis įsigalioja Šalims pasirašius ją, ir Rangovui pateikus Sutarties įvykdymo užtikrinimo dokumentą [jeigu Sutartis sudaroma su Užsienio tiekėju: ir Sutarties 115.14 papunktyje nurodytus dokumentus], ir galioja iki sutartinių įsipareigojimų įvykdymo arba Sutarties nutraukimo.
5. Šalys neturi teisės perduoti trečiajam asmeniui reikalavimo teisės pagal šią Sutartį be raštiško kitos Šalies sutikimo. Jeigu Rangovas, Užsakovui sutikus, sudaro faktoringo sutartį su finansuotoju, Rangovas privalo Užsakovui pateikti faktoringo sutarties kopiją arba išrašą, o pateikdamas PVM sąskaitą faktūrą Užsakovui, privalo nurodyti, kad pagal pateikiamą PVM sąskaitą faktūrą yra ar bus perleistas piniginis reikalavimas finansuotojui. Finansuotojui išmokėtų sumų dydžiu yra mažinamos Rangovui mokėtinos sumos.
6. Sutartis laikoma sudaryta, kai kvalifikuotu elektroniniu parašu ją pasirašo paskutinioji Šalis.
7. Šalių atstovams yra žinoma, kad Šalių ir (ar) jų atstovų, kitų Sutartyje nurodytų asmenų duomenys, būtini tinkamam Sutarties sudarymui ir įvykdymui, yra tvarkomi be atskiro jų sutikimo sutarties vykdymo pagrindu. Kiekviena šalis (toliau – informuojančioji šalis) įsipareigoja tinkamai informuoti savo darbuotojus apie jų asmens duomenų tvarkymą, vykdomą kitos Šalies šios Sutarties sudarymo ir vykdymo tikslais, pateikdama visą 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) 13 ar 14 straipsnyje nurodytą informaciją. Jei informuojančioji šalis tokios informacijos apie kitą Šalį neturi, ji privalo paprašyti pastarosios pateikti informuojančiajai šaliai visą informaciją elektroniniu paštu, o Šalis, kurios prašoma pateikti informaciją be nepagrįsto delsimo privalo šią informaciją pateikti. Informuojančioji šalis savo darbuotojus su anksčiau nurodyta informacija privalo supažindinti pasirašytinai, teisės aktų nustatyta tvarka saugoti šią informaciją, ir kitai Šaliai pareikalavus, ją nedelsiant pateikti. Sutartį pasirašantys Šalių atstovai sutinka, kad jų asmens duomenys (vardai ir pavardės) būtų viešinami teisės aktų numatyta tvarka.
8. Pirkimo dokumentai ir viešojo pirkimo metu pateiktas Rangovo pasiūlymas yra neatsiejama šios Sutarties dalis.

|  |  |
| --- | --- |
| **Užsakovas:**  Akcinė bendrovė Via Lietuva  Kauno g. 22-202  LT– 03212 Vilnius  Įmonės kodas 188710638  PVM mokėtojo kodas LT100009270611  Telefonas (+370 5) 232 9600  El. paštas [info@vialietuva.lt](mailto:info@vialietuva.lt)  A.s. LT37 7300 0100 0245 6303  AB „Swedbank“  Atstovaujama įgalioto darbuotojo | **Rangovas:** |

1. <https://e-seimas.lrs.lt/portal/legalAct/lt/TAD/daa0e4a05c3c11e7a53b83ca0142260e/asr>; [↑](#footnote-ref-2)
2. Kainodaros taisyklių nustatymo metodikos, patvirtintos Viešųjų pirkimų tarnybos prie Lietuvos Respublikos Vyriausybės direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“ 2.2. papunktis. [↑](#footnote-ref-3)
3. <https://www.e-tar.lt/portal/lt/legalAct/ad75ac40a7dd11e69ad4c8713b612d0f> [↑](#footnote-ref-4)
4. <https://www.e-tar.lt/portal/lt/legalAct/TAR.F945C458D12C> [↑](#footnote-ref-5)
5. <https://www.e-tar.lt/portal/lt/legalAct/TAR.F3EBEF9B1AAB> [↑](#footnote-ref-6)
6. <https://www.e-tar.lt/portal/lt/legalAct/TAR.C54AFFAA7622/tEzUrLXKCg> [↑](#footnote-ref-7)
7. [IT-ASFALTAS-25\_.pdf](https://vialietuva.lt/wp-content/uploads/2025/05/IT-ASFALTAS-25_.pdf) [↑](#footnote-ref-8)
8. <https://e-seimas.lrs.lt/portal/legalAct/lt/TAD/3035194125c611ea8f0dfdc2b5879561?jfwid=32wf8muu> [↑](#footnote-ref-9)
9. <https://www.e-tar.lt/portal/lt/legalAct/TAR.0BDFFD850A66/DazvMCIOVO> [↑](#footnote-ref-10)
10. CK 6.93 str. 1 d. [↑](#footnote-ref-11)
11. [A4-ETIKOS\_KODEKSAS-VIALIETUVA\_06-20.pdf](https://vialietuva.lt/wp-content/uploads/2025/06/A4-ETIKOS_KODEKSAS-VIALIETUVA_06-20.pdf) [↑](#footnote-ref-12)
12. <https://lakd.lt/wp-content/uploads/2022/03/Dokumentu-teikimas-LAKD_nurodant-projekto-koda.pdf> [↑](#footnote-ref-13)